Djevojka koja je pobjegla od nasilne porodice zarobljena na aerodromu – Fokus.ba\nDjevojka koja je pobjegla od nasilne porodice zarobljena na aerodromu\nPrema neslužbenim informacijama, diplomatsko osoblje Ambasade Saudijske Arabije u Bangkoku je zarobilo saudijsku državljanku na aerodromu u glavnom gradu Tajlanda\nSaudijske diplomate prisilno su zarobile djevojku Rahaf Muhammed al-Qunun na tajlandskom aerodromu u Bangkoku, a ona je zatražila azil od bilo koje članice Ujedinjenih nacija (UN), javlja Anadolu Agency (AA).\nOna je na Twitteru objavila poruku u kojoj navodi kako su joj diplomate saudijske ambasade oduzele pasoš i kako je optužuju da je bolesna i neuračunljiva.\n“Ja sam mentalno zdrava osoba koja je trenutno izložena velikoj opasnosti“, poručila je Qunun, koja se na aerodromu zabarakadirala.\nOna je u poruci još navela da joj tajlandske vlasti nisu pomogle i da od bilo koje članice Ujedinjenih nacija traži utočište i azil.\nS druge strane, otpravnik poslova u Saudijskoj ambasadi u Bangkoku Abdulilah al-Shuaybi je za televiziju Al Khalejia negirao informacije da je saudijskoj državljanki oduzet pasoš te naveo kako je ona privedena od službenika aerodroma jer nije posjedovala hotelsku rezervaciju, niti povratnu kartu.\nOn je kazao da će djevojka biti prebačena u Kuvajt u kojem živi njena porodica, a zatražio je da se objave na Twitteru ne uzimaju kao pouzdane informacije.


Treći po redu Internacionalni festival edukativnog teatra u organizaciji Dječije, omladinske i lutkarske scene Bosanskog narodnog pozorišta Zenica počinje danas, 4. decembra premijernom izvedbom predstave „Ko smo mi i čime se bavimo?“ i trajat će do ponedjeljka, 11. decembra.\nNa konferenciji za medije povodom otvaranja 3. IFET-a su govorili rukovodilac Dječije, omladinske i lutkarske scene Miroljub Mijatović i saradnica za odnose s javnošću Merima Handanović.\nMijatović je na konferenciji za medije najavio 14 progamskih aktivnosti u okviru 3. IFET-a, od kojih su dvije smotre i to 9. smotra dramskog stvaralaštva vrtića, osnovnih i srednjih škola, zatim 6. smotra dramskog stvaralaštva osoba sa poteškoćama. Pored smotri, bit će upriličene dvije radionice plesnog teatra, koje su novitet ove godine, a koje vodi Nataša Milivojević iz Beograda. Mijatović je naglasio da će u okviru IFET-a biti izvedeno osam predstava u Zenici, Kaknju i Zavidovićima.\nPredstava koje se izvode su nastala u produkciji pozorišta iz Zenice, Subotice, Zagreba, te Sarajeva. Poseban značaj ovogodišnjem IFET-u daje činjenica da će biti izvedeni programi slijepe i slabovidne djece, te djece ometene u razvoju, čime još jednom Bosansko narodno pozorište Zenica daje svoj doprinos u borbi za jednakost i ravnopravnost.\nSaradnica za odnose s javnošću Merima Handanović je naglasila da Bosansko narodno pozorište Zenica već 67. sezonu daje doprinos u razvoju i približavanju pozorišta za najmlađe. Tako, pored koordinacije Evropskom manifestacijom Noć teatra – Noć teatra za BiH, te pored Festivala bosanskohercegovačke drame i autorskog teatra, Bosansko narodno pozorište Zenica ima jednistven festival posvećen djeci i njihovoj pozorišnoj edukaciji.\nDanašnjom premijernom izvedbom predstave „Ko smo mi i čime se bavimo?“ u režiji Miroljuba Mijatovića, a u koprodukciji Bosanskog narodnog pozorišta Zenica i Crvenog križa općine Zavidovići, zvanično je otvoren 3. internacionalni festival edukativnog teatra 2017.


Martinov: Politička manipulacija - Zrenjaninski\nPolitika • Region\nMartinov: Politička manipulacija\nČENTA – Predsednik Saveta MZ „Čenta“ Darko Martinov ocenio je danas u odgovoru na kritiku zamenika gradonačelnika Saše Santovca da je ceo problem izmanipulisan i prenet na politički teren.\nMartinov je poručio da su predstavnici te mesne zajednice zadovoljni činjenicom da će linija 109 GSP-a i dalje saobraćati i da je Savet zainteresovan za organizaciju prevoza putnika na pomenutoj liniji i za produženje ugovora.\n„Na čemu smo se intenzivno angažovali u prethodne dve godine. U direktnom kontaktu sa predstavnicima GSP-a, zalagali smo se za uvođenje kontrole i radili na povećanju prodaje karata, kao i potpisivanju ugovora koji je istekao pre godinu dana, a u domenu svojih nadležnosti“, objasnio je on.\nKako je istakao, Mesna zajednica „Čenta“ nije zvanično obaveštena o prekidu saobraćanja linije i nema zvaničnu informaciju o broju prodatih pretplatnih karata, jer GSP vrši samu distribuciju karata.\n„Na pozive Mesne zajednice, GSP nije predložio potpisivanje novog ugovora, što je u prethodnih mesec dana bilo nagovešteno. Zahvaljujemo zameniku gradonačelnika za pokazanu brigu o građanima Čente, kao i za uložen napor, ali, prema informacijama koje je dao medijima, smatramo da je, zbog nedostatka kontakta sa predstavnicima Mesne zajednice, izmanipulisan i ceo problem je prenet na politički teren“, dodao je Martinov.\nOn je napomenuo da, pošto Mesna zajednica nije potpisala ugovor sa GSP-om, što je činila u proteklih dvadesetak godina, Savet MZ „Čenta“ smatra da je i GSP politički izmanipulisan.\n„I želimo da realizacija ugovora između grada Zrenjanina i GSP-a bude uspešna, na zadovoljstvo putnika i građana Čente“, poručio je predsednik Saveta MZ „Čenta“.\nTagoviČenta Darko Martinov GSP MZ "Čenta" Saša Santovac Zrenjanin\nPošumljavanje tri parcele\nČenta: GSP i dalje vozi


Počele prijave za studentsko takmičenje 'GoGreen' - Glas Podrinja\nGlobalno studentsko takmičenje "GoGreen" čiji je cilj pronalaženje inovativnih rešenja za pametnije, energetski efikasnije i održive gradove, održava se i ove godine, a prijave su u toku, saopšteno je danas.\nKompanija Šnajder elektrik, koja je i organizator takmičenja, navela je u saopštenju da studenti inženjerstva i biznisa sa fokusom na zelenu energiju i korišćenje obnovljivih izvora već mogu da prijave radove.\nStudentski timovi moraju da budu iz iste zemlje ili regiona, a svaki tim bi trebalo da ima barem jednog ženskog člana.\nTakmičenje je ove godine podeljeno u pet kategorija: "Pristup energiji", "Dom budućnosti", "Biljke budućnosti", "Mreže budućnosti" i "Dekodiranje budućnosti".\nKonkurs traje do 15. februara 2021. godine, a virtualno finale zakazano je za jun sledeće godine.\nPobednički timovi osvojiće nagradna putovanja u Ameriku, Veliku Britaniju, Indiju, Francusku ili Kinu gde će imati priliku da se umreže sa kolegama i upoznaju sa top menadžmentom kompanije Šnajder elektrik.


Završava se rekonstrukcija ulice Generala Drapšina u Novom Miloševu\nRadovi na rekonstrukciji ulice Generala Drapšina u Novom Miloševu, koji su započeti krajem oktobra, polako se privode kraju.\nOpština Novi Bečej , JP „Direkcija“ i NIS su potpisali protokol o razumevanju i pomoći od strane NIS-a opštini Novi Bečej , kao i JP “Direkcija” Novi Bečej kao upravljaču puta za saniranje oštećenja na kolovozu, koja se konstantno dešavaju usled kretanja njihovih kamiona i mašina. Pošto u katastarskoj opštini Novo Miloševo, NIS ima deponiju i istražne bušotine, kretanje njihove mehanizacije je povećan, samim tim i oštećenja saobraćajnica su veća.\nNakon potpisanog sporazuma JP “Direkcija” je sprovela javnu nabavku i upravo se završavaju radovi na rekonstrukciji najugroženije saobraćajnice u Novom Miloševu, a to je ulica Generala Drapšina. Sanirano je preko 2000 kvadrata kolovozne konstrukcije. Izvođač radova je „Put-Invest“ d.o.o, a ukupna vrednost ovih radova je 3,5 miliona dinara. Radovi su započeti krajem oktobra, a završavaju se 6.novembra.\n“Takođe je ovih dana potpisan i nov protokol o izradi projektne dokumentacije za saniranje saobraćajnice Novo Miloševo-Bašaid, koja je druga najopterećenija saobraćajnica u katastarskoj opštini Novo Miloševo, iz razloga što je na toj saobraćajnici deponija isplake i najveće kretanje vozila NIS-a“-izjavio je Ivan Bošnjak, direktor JP „Direkcija“ Novi Bečej.


After Just Now : Nadlanu.com\nObjavljeno 21. jun 2007. / 11:29:51\nSamostalna izložba višemedijske umetnosti, mr multimedijalne umetnosti Milana Tepavca Tarina "After Just Now" (Nakon upravo sad) u Galeriji ULUS-a, ambijentalna je postavka koju čine objekat-instalacija sa frižiderom, digitani radovi na različitim materijalima: svili, drvetu, krojačkim šemama, porcelanu, instalcija - kavez sa živim pticama...\nIzložba je otvorena video radom "Scar 05071999“, u kolaboraciji sa Bobom Miloševićem, video rad ožiljak polazi od Live Act performansa izvedenog više puta u okviru promocija značajnih umetničkih projekata kod nas, ali i u inostranstvu. Uz uništavanje (zarastanje) novo stvaranje (ostaje ožiljak) potcrtano agresivnim zvukom buke - artikulisanog šuma i ujednačenog, jednostavnog ritma - sličnog lupanju srca (život umetničkog dela).\nMilan Tepavac Tarin se u kontinuitetu bavi sintezom različitih vizuelnih umetnosti, uvek iznova eksperimentišući novim medijima i sredstvima izražavanja. Svaka njegova izložba je događaj koji otvara nove vidike i puteve u savremenoj umetnosti. Uvek aktuelan u svom neponavljanju koje mu je zaštitni znak, daleko ispred svog vremena stvara nove teorije kroz novo delo, ali uključujući i tradiciju proverenih vrednosti iz umetnosti pre budućnosti. Reakcija i interakcija publike jeste sloboda izbora, dobrodošla, ali ne i nametnuta.\nUvek otvorene mogućnosti za različita čitanja projekata zrače širinom umetničkog prostora, po kom se ovaj umetnik kreće lakoćom iskrenog stvaraoca, umetnika samosvojnog, ali u isto vreme uvek otvorenog da podeli svoje ideje sa publikom, baš zato je i reakcija uvek pozitivna.\nMoto ove izložbe je da "...Samo umetnik može proglasiti sekvence lične istorije umetničkim delom...". Izazov je veliki, istina je izazov, Milanov odgovor je umetnost i uvek samo umetnost.


BORENOVIĆ I PEKIĆ KVARE POSAO DODIKU I ČOVIĆU: Traže poništavanje postupka kupovine poslovnog objekta za UIO BiH u vlasništvu... | Slobodna Bosna\nBORENOVIĆ I PEKIĆ KVARE POSAO DODIKU I ČOVIĆU: Traže poništavanje postupka kupovine poslovnog objekta za UIO BiH u vlasništvu...\nBorenović i Pekić navode da se na javni poziv javio samo jedan ponuđač, s enormnom cijenom od 98,5 miliona КM, koja je tri puta viša od 37,9 miliona КM, odobrenih u budžetu institucija BiH.\n03. Jun. 2021 04. Jun. 2021\nPoslanici PDP-a u Predstavničkom domu Parlamentarne skupštine BiH Branislav Borenović i Mira Pekić podnijeli su poslaničku inicijativu kojom se Vijeće ministara BiH obavezuje da najkasnije u roku od sedam dana od dana usvajanja ove inicijative donese odluku kojom se poništava postupak javne nabavke, koju je objavila Uprava za indirektno oporezivanje za kupovinu postojećeg poslovnog objekta u Banjoj Luci.\nBorenović i Pekić navode da se na javni poziv javio samo jedan ponuđač, s enormnom cijenom od 98,5 miliona КM, koja je tri puta viša od 37,9 miliona КM odobrenih u budžetu institucija BiH.\nOni postavljaju pitanje da li je moguće da Uprava za indirektno oporezivanje, nakon devet godina nekorištenja sredstava namijenjenih za kupovinu objekta, nije registrovala niti jedan objekt koji bi mogao zadovoljiti potrebe Uprave za smještaj radnika a da nije utvrdila stvarne razloge dugogodišnjeg zastoja u realizaciji projekta.\nBorenović i Pekić kažu da to iskazuje namjeru sklapanja ugovora sa ponuđačem koji je ponudio cijenu mnogo veću od iznosa sredstava koja su predviđena budžetom te traže da Vijeće ministara donese odluku o poništavanju postupka javne nabavke.\nUprava za indirektno oporezivanje BiH, kako tvrdi "Capital", tražila je pomoć Vijeća ministara BiH za kupovinu zgrade u Banjoj Luci od biznismena Mile Radišića i njegove firme “Grand Trade”.\nUpravi se, kako prenosi portal, svidio prostor u centru Banje Luke koji im je ponudio Radišić za nešto manje od 100 miliona maraka. Međutim, UIO nema na raspolaganju spomenuti iznos novca, već tek oko 35 miliona KM.\nInače, Mile Radišić je kum lidera SNSD-a Milorada Dodika, a direktor UIO-a Miro Đakula je na tu poziciju došao voljom lidera HDZ-a Dragana Čovića.


SAD odobrile saobraćaj trajektom sa Kubom — Викиновости\nSAD odobrile saobraćaj trajektom sa Kubom\nKuba/ Florida (Beta) - Američka administracija odobrila je saobraćanje trajekata između SAD i Kube, prvi put posle nekoliko decenija, otvarajući mogućnost nove trase za stotine hiljada ljudi i razmenu dobara od nekoliko stotina miliona dolara između Floride i Havane godišnje.\nBaja Feriz, koja rukovodi jednom saobraćajnom kompanijom Meksiku, navela je da je juče dobila dozvolu od administracije SAD, a advokat kompanije rekao je da veruje da su odobreni zahtevi i drugih prevoznika.\nMediji u Floridi prenose da su dozvole za saobraćaj dobili i Havana feri partners iz Fort Loderdejla, Junajted karibijan kajns Florida u Orlandu i Erlajn brokers iz Majamija.\nBaja Feriz treba tek da dobije dozvolu od kubanske strane, ali u toj kompaniji navode i da se nadaju da će novi prevoz trajektom omogućiti rast u razmeni između dve zemlje.\nKubanska vlada još se nije oglasila povodom ove vesti, i za sada nije poznato da li će dozvoliti novi kanal za promet dobara i ljudi između te dve zemlje.\nBroj putovanja iz SAD u Kubu u porastu je od kako su dve zemlje pokrenule novu fazu u odnosima i najavile jačanje veza, a u Kongresu pojedine grupe insistiraju da se dozvoli turizam sa Kubom, trenutno zabranjen zakonom.\n„SAD odobrile saobraćaj trajektom s Kubom” Новинска агенција Бета, 6. мај 2015. (srpski)\nPreuzeto iz „https://sr.wikinews.org/w/index.php?title=САД_одобриле_саобраћај_трајектом_са_Кубом&oldid=3143024”\nOdnosi Kube i SAD\nOva stranica je poslednji put uređena na datum 6. maj 2015. u 21:44 č.


Da li su radom od kuće pogođene nemačke kompanije?! Evo šta je pokazalo istraživanje! - Naši u svetu\nObjavljeno 23/11/20 u 17:00\nInstitut sa sedištem u Minhenu je sproveo anketu među 1.188 direktora i šefova nadređenih za rad zaposlenih, u saradnji sa konsultantima iz agencije Mercer Promerita i inicijative Žene u nadzornim odborima (FidAR), navodi IFO u saopštenju dostavljenom Tanjugu.\nOd ukupnog broja anketiranih kompanija, 84 procenta je odgovorilo da prelazak na rad od kuće nije bio težak.\nPoteškoće na koje su nailazili uglavnom su bile rezultat neispunjavanja tehničkih zahteva (55 procenata), naročito nedostatka propusne moći, odnosno frekvencijskog opsega (40 procenata).\nIspitanici su kao negativnu karatkteristiku rada od kuće naveli i otežanu komunikaciju među zaposlenima (54 procenta), nedostatak koordinacije (40 procenata), poteškoće u usklađivanju posla, porodičnog života i brige o deci (40 procenata), kao i veću opterećenost i stres zaposlenih (30 procenata).\nMnogo manje njih je kao hendikep rada od kuće navelo nisku motivaciju (19 procenata) i nedostatak IT veština (18 procenata).\nMada 44 odsto menadžera nije registrovalo pogoršanje rezultata rada kod zaposlenih koji rade od kuće, 37 odsto je reklo da su rezultati lošiji – čak i među kompanijama koje su izvestile da nisu imale poteškoće sa prelaskom na rad na daljinu.\nSamo 18 procenata je navelo da rezultati rada od kuće bolji.\nŠto tiče saradnje između radnika koji rade od kuće i onih koji su fizički pisutni na radnom mestu, 59 procenata ispitanika je reklo da saradnja trpi, 34 procenta kaže da se ona nije promenila, a sedam posto je ocenilo da je bolja.\nČak i pre krize, udeo žena koje rade kod kuće (12 procenata) bio je nešto već nego kod muškaraca (10 procenata). Oba udela su su tokom pandemije porasla, kod žena na 30 odsto, a kod muškaraca na 26 procenata.\nNa pitanje o generalnim efektima pandemije, 42 procenta direktora i šefova odgovorilo je da su žene teže pogođene.\nUprkos svemu, 67 posto kompanija koje su učestvovale u IFO-vom istraživanju nada se da će dugoročno povećati praksu rada od kuće. Samo 32 posto ne očekuje promene, dok jedan procenat predviđa smanjenje ovog načina rada.\nUdeo kompanija sa zaposlenima koji redovno rade od kuće porastao je tokom krize korona virusa sa 51 na 76 odsto. Kod tih 51 posto je pre krize od kuće radilo 18 procenata njihove radne snage, a sada 42 odsto. Prosečno vreme koje su proveli radeći od kuće poraslo je sa 33 na 60 procenata, navodi se u saopštenju.\nMuškarciNemačke kompanijeRad od kućežene\n“Ne želim da imam decu”, Milica je još kao tinejdžerka otišla u Ameriku a zbog ove odluke naišla je na osudu u Srbiji!\n“Oni su mene izjednačili sa teroristima… A zašto”? Vlada Georgiev objasnio zašto nije poželjan u Crnoj Gori (FOTO)\nEkonomske navike koje su stečene tokom pandemije koje se nikad neće vratiti na staro\nDva muškarca iz Bosne optužena za terorizam


Analiza rada centra za socijalni rad u Crnoj Gori – IDEAS\nCrna Gora je u poslednjih deset godina sprovela sveobuhvatnu reformu sistema socijalne i dječije zaštite koja je rezultirala usklađivanjem zakonskog i strateškog okvira sa međunarodnim dokumentima i standardima, osnivanjem Zavoda za socijalnu i dječiju zaštitu, sprovođenjem sveobuhvatne reforme Centara za socijalni rad, te intenziviranjem procesa deinstitucionalizacije i decentralizacije. Sve ovo je dovelo do značajnog smanjenja broja korisnika rezidencijalnog smeštaja i širenja broja usluga koje se pružaju na nivou porodice i zajednice. Jedan od najznačajnijih rezultata reforme sistema socijalne i dječije zaštite jeste reforma Centara za socijalni rad.\nAnaliza je nastala kao rezultat potrebe Crne Gore da izmeri progres koji je ostvaren u oblasti unapređenje direktnog rada sa korisnicima sistema socijalne i dječije zaštite, koji se meri kroz uticaj niza reformskih inicijativa od značaja za rad Centra. Osnovna svrha istraživanja je da pruži podršku unapređenju organizacije i kvaliteta rada centara za socijalni rad i unapređenju kvaliteta usluga za decu i porodice kroz: analizu primene zakonodavnog okvira na nivou centara za socijalni rad, analizu barijera sa kojima se centri za socijalni rad susreću prilikom pružanja usluga korisnicima i izradu preporuka za unapređenje organizacije, rada i učinka centara.\nU istraživanju će biti primenjena i kvantitativna i kvalitativna metodologija, uključujući analizu literature, kvalitativno istraživanje sa donosiocima odluka, kvalitativno istraživanje sa zaposlenima u CRS, kvalitativno istraživanje sa decom i porodicama, kvantitativno istraživanje sa zaposlenima u centrima za socijalni rad i analizu sekundarnih podataka SWIS.\nProjekat realizuje IDEAS u saradnji sa Zavodom za socijalnu i dečju zaštitu, na zahtev Ministarstva rada i socijalnog staranja Crne Gore, uz stručnu i finansijsku podršku predstavništva UNICEF-a za Crnu Goru.\nPogledajte naše istraživanje: Analiza rada centra za socijalni rad u Crnoj Gori


Prvi maj na trgu Taksim - Milica Jovanović - Peščanik\nPrvomajski protesti koštali su tursku opoziciju najmanje 70 povređenih i oko 150 uhapšenih u sukobima sa policijom koja je gumenim mecima, suzavcem i vodenim topovima sprovodila naredbu o zabrani okupljanja na trgu Taksim u Istanbulu. Neredi su izbili i u Ankari, gde je oko hiljadu ljudi pokušalo da stigne do trga Kizilaj, takođe pod zabranom javnog okupljanja.\nNa ulice Istanbula izvedeno je 39.000 policajaca i 50 vozila sa vodenim topovima a kako prenose agencije, specijalno za ovu priliku turska policija je predstavila nove čelične barikade opremljene kamerama i suzavcem koji se aktivira na pritisak. Demonstranti su uzvraćali kamenicama i molotovljevim koktelima; prema poslednjim izveštajima, u neredima je povređeno i dvadesetak policijaca.\nNajžešći sukobi zabeleženi su u istanbulskom kvartu Bešiktaš gde je policija pretukla jednog poslanika glavne opozicione stranke, dok su usled koncentracije suzavca u vazduhu stanari najbliži okršaju bili prinuđeni na evakuaciju.\nMinistar rada ranije je pozvao sindikate da zbog gužve u saobraćaju i mogućih „provokacija“ odustanu od namere obeležavanja međunarodnog praznika na spornom istanbulskom trgu i presele se na plato Jenikapi na obali Bosfora. Međutim ni zabrane, apeli pa ni razna istraživanja provladinih medija u nedeljama uoči Prvog maja, prema kojima većina radnika smatra „nelogičnim“ da se praznik rada obeleži na Taksimu, nije pokolebao predvodnike širokog antivladinog pokreta formiranog duž različitih linija represije koju sprovodi premijer Redžep Tajip Erdogan.\nPoznat po višenedeljnim protestima i žestokim sukobima koji su izbili krajem maja prošle godine zbog planova da se betonira i poslednje parče zelene površine na ogromnom prestoničkom trgu, trg Taksim je u javnom pamćenju grada odavno simbol građanskog otpora. Upravo je Prvog maja 1977. tu poginulo oko 40 ljudi – tačan broj žrtava nikada nije utvrđen – pošto su na okupljene sindikalce, pripadnike različitih levičarskih stranaka i organizacija, do danas nepoznati napadači otvorili vatru sa okolnih zgrada.\nMeđunarodni praznik rada te godine se obeležavao tek drugi put u istoriji moderne Turske, uz učešće zakonom zabranjene komunističke partije i, upornom represijom radikalizovanih levičarskih grupa. Na pucnjavu i haos koji je nastao među oko pola miliona okupljenih građana smesta su reagovale oružane snage, izazivajući stampedo pred oklopnim vozilima i vodenim topovima. Prema zvaničnim nalazima, osim nekoliko stradalih od vatrenog oružja, većina žrtava naprosto je pregažena vojnim vozilima ili nogama izbezumljenih ljudi.\nOvaj događaj nazvan Masakr na Taksimu, u popularnoj mitografiji građanske Turske vodi se kao jedna od tajnih operacija američke obaveštajne službe, zadužene u to vreme da pod izgovorom borbe protiv komunizma svim sredstvima sprečava demokratske promene u zemljama na prvoj liniji hladnoratovskog fronta.\nKljučna reč savremenog narativa na koji se oslanja Erdoganov režim jeste „terorizam“, pa je i zabrana prvomajskih manifestacija na Taksimu ove godine pravdana mogućim nasiljem „ilegalnih terorističkih grupa“.\nOrganizacija Amnesty International koja je uoči Prvog maja pozvala vlasti da poštuju presude Evropskog suda za ljudska prava protiv Turske zbog kršenja slobode javnog okupljanja, ocenila je da su odluke i ponašanje bezbednosnih snaga istovetni slučajevima iz 2008. i 2009. kada je policija nasilno prekinula prvomajska okupljanja radničkih sindikata, a zbog čega je zvanična Ankara i završila u Strazburu.\nDa represija u Turskoj raste potvrdila je i odluka koja je stupila na snagu u martu ove godine, nedelju dana pre lokalnih izbora, kojom je blokiran pristup društvenoj mreži Twitter i video platformi Youtube, što je ocenjeno kao najgrublje ograničenje slobode govora u nizu mera kojim proteklih godina Erdoganov režim kažnjava opoziciju i građanske organizacije. Prema zvaničnom obrazloženju naredbe državnog tužioca, Twitter nije uklonio sadržaje koje su turski sudovi ocenili kao kriminalne, dok je administrativna zabrana za Youtube izdata na osnovu zaštite nacionalne bezbednosti pošto su se na globalnoj platformi pojavili tajni snimci razgovora visokih turskih zvaničnika o Siriji.\nPrema izveštajima međunarodnih grupa za ljudska prava, internet cenzura uobičajeno se u Turskoj sprovodi protiv kurdskih medija i LGBT organizacija. Youtube je već bio blokiran od 2007. do 2010. zbog navodnog vređanja osnivača moderne Turske, Kemala Ataturka, dok su Google sajtovi i dalje blokirani uprkos presudi Evropskog suda za ljudska prava.\nNiz sudskih procesa protiv organizatora i učesnika mirnih protesta na Taksimu od prošle godine vodi se na osnovu antiterorističkih zakona dok se njihova aktivnost na društvenim mrežama koristi kao dokazni materijal. Nove represivne mere , ocenjuje se, preduzete su nakon objavljivanja tajnih snimaka i dokumenata o najvećoj korupcionaškoj aferi u koju je upletena Erdoganova vlada.\nTurski premijer nije na meti kritika samo građanskih organizacija. Ove sedmice je tokom svoje četvorodnevne posete Turskoj nemački predsednik Joakim Gauk izjavio da je „užasnut najnovijim talasom kršenja ljudskih prava“ i posebno kritikovao represivne mere turske vlade protiv društvenih mreža, štampe i pravosuđa.\nPritisak na sudstvo oštro je kritikovao krajem aprila i predsednik ustavnog suda Turske na proslavi godišnjice turskog ustava koji je prisutnog Erdogana podsetio da „u zemlji kojom vladaju red i zakon sudovi ne rade po naređenjima i instrukcijama“. Ustavni sud se već zamerio Erdoganovoj vladi nizom presuda kojima ukida sporne kaznene mere: među poslednjima su i odluka da je zabrana Twittera kršenje slobode govora kao i poništavanje zakonskih odredbi kojima se povećava kontrola izvršne vlasti nad pravosuđem.


Crnogorski premijer: Bilbordi "o srpskim okupatorima" u Budvi atak na državu\nM. K. 25. aprila 2018. 23:05\nPremijer Crne Gore Duško Marković osudio je danas postavljanje bilborda u Budvi povodom „100 godina ponosa i slave od dolaska srpske vojske“ kada je 1918. godine taj grad oslobođen od austrougarske okupacije.\nGovoreći protiv postavljanja bilborda, Marković je ocijenio da njihovo postavljanje predstava „faslifikovanje istorije“ i „atak na državu“ Crnu Goru.\nDa je čitava stvar otišla daleko svjedoči i današnja reakcija budvanske Komunalne policije iz koje su saopštili da će naložiti uklanjanje transparenta sa bedema Starog grada na kome piše da je srpska vosjka oslobodila Budvu, ukoliko se ispostavi da ne postoji dozvola za njegovo postavljanje. U tom smislu Komunalna policija je dala Odboru za proslavu ovog jubileja rok do sjutra da dostavi papire koji pokazju da je dozvoljeno postavljanje transparenata na starogradske bedeme.\nPodsjetimo, Ministarstvo kulture Crne Gore okarakterisalo je juče akt postavljnja bilborda u slavu oslobođenja Budve od strane srpske vjske kao „krivično djelo“ prioisteklo iz „obmanjivanja putem oglašavanja“.\n„Svi istorijski izvori nedvosmileno ukazuju da je „oslobađanje Budve“ zapravo predstavljalo čin povlačenja austrougarske vojske sa crnogorskog primorja, u čemu nije učestvovala armija nijedne druge države“, naveli su iz crnogorskog Ministarstva kulture.\nPa ko im je pomogao nego Srbi.Nisu Turci sigurno\nBudvanski slučaj: Kako brišu srpski kod Crne Gore i šta je…


Povelja i kodeks | Univerzitet u Banjoj Luci\nUniverzitetu u Banjoj Luci posvećuje značajnu pažnju svom kadru jer je on veoma važan za održivost, dalji razvoj i napredovanje Univerziteta. Stoga je Univerzitet u Banjoj Luci potpisao je Deklaraciju o posvećenosti Evropskoj povelji za istraživače i Kodeksu za zapošljavanje istraživača 30. januara 2013. godine, kao prva ustanova iz Bosne i Hercegovine koja se pridružila ovoj evropskoj inicijativi koja obuhvata više od 1 200 institucija iz 37 evropskih zemalja. Time se Univerzitet u Banjoj Luci pridružio porodici evropskih univerziteta koji žele da osiguraju kvalitetno poslovno okruženje za svoje istraživače.\nNešto više od 6 mjeseci su trajale pripreme u vezi narednog koraka koji je Univerzitet trebao preduzeti – sprovođenje ankete među istraživačima. Dana 16. aprila 2014. godine dostavljen je konačan izvještaj o popunjavanju ankete, gdje je anketirano 380 od ukupno 811 istraživača ili 46,86%.\nUniverzitetu u Banjoj Luci Evropska komisija dodijelila je aprila 2015. godine logo izvrsnosti u istraživanju (HR Excellence in Research) čime je postao prva naučno-istraživačka institucija u Bosni i Hercegovini koja je nosilac pomenutog znaka.\nPotpisana Povelja i Kodeks\nIzvještaj o sprovedenoj anketi


02.11.2016 u 22:12\nNa sajmu nameštaja više od 500 izlagača\nDrvna i industrija nameštaja uvek su bile među vodećim izvoznicima naše zemlje, što pokazuje i suficit od čak 125 miliona evra u prošloj godini. To nije previše, ali nagoveštava trendove razvoja drvnoprerađivačke industrije, čulo se na konferenciji za medije u zdanju Kinoteke, povodom početka Sajma nameštaja. Tako, nije ni čudo da se na Beogradskom sajmu organizuje, već dugo, jedan od najvećih sajmova u ovoj oblasti u Evropi, gde sa potpuno novim konceptom, od 2014. godine, pokušavamo da dostignemo one najprestižnije u Milanu, Parizu ili Kelnu. Radno vreme i cene ulaznica Radno vreme Sajma nameštaja biće od 10 do 19 časova, a od četvrtka 10. novembra do zatvaranja, u nedelju 13. novembra, do 20 časova. Sajam mašina traje do 12. novembra, uz radno vreme od 10\n06.10.2016 u 21:30\nPametne četkice i i „tri-de” tehnologija\nPod kupolama Beogradskog sajma dr Mirjana Ivanović, redovni profesor Stomatološkog fakulteta Univerziteta u Beogradu, otvorila je juče 41. Međunarodni sajam medicine i stomatologije – „Medident” koji će trajati još sutra i prekosutra. Mnogi noviteti, razna naučna dostignuća, proizvodi i usluge biće predstavljeni prvi put u regionu. Medicinska elektronika, uz digitalne i laserske tehnike ultrabrzih skenera, prikaza tela i organa u „tri-de” tehnologijama, „korača koracima od sedam milja” ka budućnosti. Zato i ne čudi što inženjer Milan Vilimonović, umesto lekara, objašnjava šta je novo u ovoj industriji. – Napredak je ogroman i brz. Sada sa „tri-de” prikazom na ekranu direktno izrađujemo delove kostiju, vilica, snimamo glavu i sve organe i dobijemo model sa mikronskom\nBogata sajamska jesen u Novom Sadu\nNovi Sad – Međunarodnom sajamskom manifestacijom „Lorist“, u okviru koje će od danas do 2. oktobra biti priređeni 49. međunarodni sajam lova, ribolova i sporta, 6. sajam šumarstva, 23. međunarodni sajam hortikulture i 24. međunarodni sajam „Eko-svet“, počinje ovogodišnja jesenja sezona na Novosadskom sajmu. Na istom mestu, ali od sutra do 1. oktobra biće održan 49. međunarodni sajam turizma, a od 30. septembra do 2. oktobra 7. međunarodni sajam konjarstva i sersana.\n18.04.2016 u 17:30\nPonuđeno dve hiljade radnih mesta na sajmu zapošljavanja\nU Domu omladine u Beogradu otvoren je drugi Beogradski sajam zapošljavanja na kome je ponuđeno oko 2.000 radnih mesta. Gradonačelnik Beograda Siniša Mali rekao je na otvaranju da su sajmovi prilika da se na jednom mestu sretnu poslodavci i oni koji traže posao. „Prošle godine na ovom sajmu od 1. 700 ponuđenih mesta, samo u jednom danu je 1.500 građana našlo posao. Ove godine će biti ponuđeno 2.000 radnih mesta, različitih profila i stepena kvalifikacija, zbog čega očekujemo da još više ljudi nađe zaposlenje ”, istakao je Mali i dodao da je ovaj sajam jedan od najuspešnijih gradskih projekata. Predsednik Nacionalne službe za zapošljavanje Zoran Martinović rekao je da u Beogradu ima 108.000 nezaposlenih i dodao da veruje da će se taj broj smanjiti nakon Beogradskog sajma


BiH najbolja u regiji po zaustavljanju širenja virusa korona, povećana smrtnost u Republici Srpskoj - BiH Vijesti\nNaslovnica BOSNA I HERCEGOVINA BiH najbolja u regiji po zaustavljanju širenja virusa korona, povećana smrtnost u...\nBiH najbolja u regiji po zaustavljanju širenja virusa korona, povećana smrtnost u Republici Srpskoj\nKoronavirus se u odnosu na Bosnu i Hercegovinu mnogo brže širio u zemljama poput Češke, Švedske, Sjedinjenih Američkih Država (SAD), Nizozemske, Belgije, Francuske, Portugala, Mađarske, Švicarske, Španije, Austrije i Italije.\nNegativna statistika Bosne i Hercegovine i visoka pozicija na listi zemalja sa najvećom smrtnošću na milion stanovnika ponajviše je posljedica smrtnosti u Republici Srpskoj\nU Republici Srpskoj od početka pandemije do 5. juna 2021. godine registrovane 64.174 osobe zaražene koronavirusom, te 3.723 smrtna slučaja uzrokovana virusom. U Federaciji Bosne i Hercegovine je u istom periodu registrovana 133.531 zaražena osoba i 5.345 smrtnih slučajeva.\nTo u praksi znači da je u Republici Srpskoj preminulo 0,3 posto ukupnog broja stanovnika, odnosno jedna od 17 zaraženih osoba. S druge strane, u Federaciji BiH je preminulo 0,24 posto ukupnog broja stanovnika, odnosno jedna od 25 zaraženih osoba.\nPrethodni članakAlen Škoro kandidat za jednu od najodgovornijih funkcija u Fudbalskom klubu Sarajevo\nNaredni članakLeonardo Dikaprio opet sam, ostavio 23 godine mlađu Kamilu Marone


Objavljeno: 25.11.2021. 14:39h\nEvropska komisija predložila je da se upotreba sertifikata o vakcinaciji ograniči na 9 meseci od primanja poslednje doze primarne vakcinacije, a da se važenje dokumenta automatski produžva dobijanjem buster doze vakcine protiv Kovid-19.\n- Sada je moguće da se buser doza pokaže i na sertifikatu, a osoba koje je dobila buster dozu nakon prve runde vakcinacije smatraće se potpuno vakcinisanom - kaže komesar za pravosuđe, Didije Rejnders.\n- Zato kada je reč o validnosti sertifikata predlažemo još dodatna tri meseca za davanje buster doze kao bi se prilagodile kampanje vakcinacije i građani došli do buster doza. Posle devet meseci sertifikati neće biti prepoznati ukoliko se ne dobije i buster doza - kaže Rejnders.\n- U ovom slučaju restrikcije ne bi trebalo da budu primenjivane na one koji dolaze iz "zelenih zona" gde je nizak nivo transmisije virusa, a trebalo bi da budu primenjena na nevakcinisane i one koji nisu preležali kovid, a dolze iz zona viskoe transmisije virusa - objašnjava Rejnders.\nEvropska unija proširila spisak mogućih sankcija za ruske plaćenike\nEUKorona virusKovid 19PutovanjeKovid propusnicaBuster doza


Dačić na Ist Riveru: ZSO nije formirana - negativna poruka Srbima i EU | KoSSev\nDačić na Ist Riveru: ZSO nije formirana - negativna poruka Srbima i EU\nUtorak 01. mart 2016, 00:57\nMinistar spoljnih poslova Ivica Dačić rekao je na sednici Saveta bezbednosti o Kosovu da je Srbija posvećena dijalogu Beograda i Prištine i naglasio značaj Zajednice srpskih opština, koja uprkos Briselskom sporazumu, još nije formirana, što, kako je istakao, predstavlja negativnu poruku i srpskoj zajednici i EU. UNMIK se zajedno sa EU zalaže da unapređenje dijaloga Beograda i Prištine, kaže šef Misije UN na Kosovu Zahir Tanin.\nDačić je, na sednici Saveta bezbednosti Ujedinjenih nacija posvećenoj Kosovu, ujedno upozorio na porast verskog ekstremizma u Pokrajini i na činjenicu da se do sada, od 220.000 prograninih Srba, vratilo samo 1,9 odsto.\nU okolnostima u kojima živi, srpski narod na Kosovu garanciju svog opstanka i razvoja vidi u onome što mu je od strane EU garantovano Briselskim sporazumom, istakao je Dačić.\n"Reč je o uspostavljanju Zajednice srpskih opština, koja bi artikulisala interese srpskog stanovništva i ponudila institucionalni mehanizam za kolektivno ostvarivanje i zaštitu njegovih osnovnih prava, te doprinela daljoj i bržoj normalizaciji odnosa", rekao je Dačić.\nIako su svi izveštaji generalnog sekretara UN prepoznavali potrebu što skorijeg formiranja ZSO, to do danas nije realizovano, rekao je ministar, podsećajući da je, umesto toga, uveden novi elementa u vidu uključivanja tzv. Ustavnog suda Kosova u preispitivanja i defakto izmene Briselskog sporazuma.\nTo je negativna poruka srpskoj zajednici, ali i EU kao posredniku i UN, istakao je Dačić. Osvrnuo se i na porast verskog ekstremizma na Kosovu i Metohiji, u proteklom periodu koji je, kako je ocenio, dostigao najviši nivo u regionu.\nČurkin: Većina u EU pokušava da primora Srbiju da odustane od Kosova\nAmbasador Rusije u UN Vitalij Čurkin rekao je da posle sporazuma Beograda i Prištine o normalizaciji odnosa nije napravljen poseban napredak, ali i da većina u EU pokušava da natera Beograd da napusti svoju poziciju po pitanju Kosova korak po korak u pregovorima za članstvo u Uniji.\nČurkin je rekao da situaciju na Kosovu i dalje obeležavaju trajna kriza i sukobi s opozicijom. Ruski ambasador je ocenio da je situacija s kosovskim Srbima i dalje veoma ozbiljna.\nČurkin je rekao da dogovorena Zajednica srpskih opština postoji samo na papiru iako to treba da doprinese međuetničkim odnosima, tako što bi kosovski Srbi dobili prava.\n"Radikalne islamističke strukture, podržane od strane značajnog broja verskih službenika/imama zvanične Islamske zajednice Kosova i Metohije i pojedinih međunarodnih i lokalnih islamskih organizacija i udruženja, te njihova povezanost sa stranim borcima u Siriji i Iraku, kojih je, ako se izvrši poređenje sa brojem stanovnika islamske veroispovesti, otišao najveći broj iz regiona Balkana, ukazuje na postojanje visokog nivoa pretnje od izvršenja terorističkih akata," naveo je Dačić.\nPrema njegovim rečima, radikalizacija političkih prilika i pogoršanje bezbednosne situacije usled eskalacije političkog i verskog ekstremizma, predstavljaju pretnju za sve žitelje Kosova i Metohije, a po pravilu su najugroženiji povratnici u nacionalno mešovitim sredinama.\n"To zahteva dodatne mere na planu jačanja bezbednosti Srba i pripadnika nevećinskih zajednica koji su, kako i ovaj izveštaj navodi, redovne mete i žrtve etnički motivisanih napada," naveo je Dačić.\nPoseban razlog za zabrinutost je, kako je dodao, prisustvo elemenata terorizma i delovanje radikalizovanih ekstremista u vidu povratnika sa ratišta na Bliskom istoku - na Kosovu.\nU samom izveštaju govori se o hapšenjima i podizanju optužnica protiv većeg broja kosovskih Albanaca zbog sumnje u povezanost sa terorističkim organizacijama, podsetio je ministar.\n"U izveštajnom periodu bilo je više slučajeva ispisivanja grafita 'ISIS' na kućama Srba, na zidovima objekata SPC i pored puteva. Podsetiću i na slučaj hapšenja četvorice naoružanih islamista krajem januara ispred kapija manastira Dečani, bisera srpske, evropske i svetske duhovne i kulturne baštine, koji se nalazi i na UNESCO-voj listi svetske baštine u opasnosti," istakao je ministar.\nUkazao je i na položaj srpske i manjinskih zajednica južno od Ibra, ocenivši da je nužno da periodični izveštaji reflektuju i njihovu situaciju.\n"Zanemarivanje ljudskih prava i problema sa kojima se susreću manjinske zajednice širom Kosova dodatno doprinosi njihovom osećaju izolovanosti, zapostavljenosti i bezizglednosti. Zato predlažem da se u naredni izveštaj uključi i iscrpan pregled situacije u kojoj se nalaze pripadnici ovih zajednica južno od reke Ibar," rekao je Dačić.\nViše od 220.000 Srba proterano sa Kosova i Metohije\nOsvrćući se na pitanje povratka, šef srpske diplomatije je ponovio da Beograd godinama ističe da je više od 220.000 Srba proterano sa svojih ognjišta na KiM, a da je samo 1,9 posto njih ostvarilo održiv povratak.\n"Da li to znači da je međunarodna zajednica digla ruke od povratka više od 200.000 Srba i da li će time biti legalizovano etničko čišćenje Srba sa Kosova i Metohije? Koliko godina još treba da prođe da bi se oni vratili? Ili je prema Srbima sve dozvoljeno?" upitao je Dačić.\nIznošenje parcijalnih evidencija o napadima na život i imovinu Srba i pripadnika drugih nealbanskih zajednica na izvestan način relativizuje jednu, civilizacijski nedopustivu pojavu, a to je progon ljudi samo zato što ne pripadaju većinskoj zajednici, napomenuo je on.\n"Složićete se da bi bilo vrlo ilustrativno videti statistiku o procentualnom rešavanju zločina i naknadi štete za krivična dela izvršena protiv Srba, uključujući ubistva. Podsetiću da je broj pravosnažno osuđenih izvršilaca ubistava za više od 1.000 Srba, od 1999. godine do danas, i dalje nula," rekao je Dačić.\nŠef srpske diplomatije je uputio apel UN i drugim predstavnicima međunarodne zajednice da pomognu u prevazilaženju problema koji otežavaju povratak interno raseljenih svojim domovima.\nPritom, istakao je Dačić, treba imati u vidu da je nedostatak efikasnog mehanizma za povraćaj uzurpirane imovine, pored odsustva bezbednosti, jedan od najvažnijih činilaca koji otežava i ograničava povratak.\nDačić je istakao da je angažman UNMIK-a za Republiku Srbiju od izuzetne važnosti, jer je u pitanju misija u koju srpsko stanovništvo ima najviše poverenja, ali i misija koja je garant statusne neutralnosti međunarodnog prisustva u Pokrajini, u skladu sa rezolucijom SB UN 1244.\nTanin: UNMIK za unapređenje dijaloga Beograda i Prištine\nUNMIK se zajedno sa EU i drugim partnerima zalaže za unapređenje dijaloga između Beograda i Prištine na svim nivoima, od centralnih vlasti do građanskog društva, poručio je večeras specijalni predstavnik generalnog sekretara UN i šef UNMIK-a Zahir Tanin.\n"Nerešena pitanja vezana za crkvenu svojinu i sprovođenje pravne zaštite izazvala su napetost u odnosima. I dalje dobijamo izveštaje o incidentima, uključujući krađe, u domaćinstvima koja su u vlasništvu kosovskih Srba, što izaziva zabrinutost," istakao je Tanin.\nŠef UNMIK-a je ukazao da je dijalog između Beograda i Prištine od ključnog značaja, a da njegov krajnji uspeh mora biti utemeljen u saradnji između svih lidera širom regiona.\n"Korupcija na mnogim nivoima povećava isfrustriranost javnosti, šteti svakodnevnom životu svih ljudi na Kosovu, smanjujući mogućnosti za ekonomski razvoj i potkopava veru u politički sistem," naglasio je Tanin.\n"Verujem da je ovo pogodan trenutak da svi promene fokus sa političkih sukoba i usmere se na suštinska pitanja," poručio je Tanin, ističući da politički lideri treba da budu otvoreniji u traženju mogućnosti za regionalnu saradnju, umesto da su usredsređeni na ograničene političke interese.\nČitaku o pomirenju\nKosovska ambasadorka u SAD Vljora Čitaku rekla je da će, i pored zamajca u normalizaciji odnosa između Beograda i Prištine, pomirenje između naroda biti moguće "tek kada Srbija prizna da je počinila ratne zločine i izvini se".\nČitaku je rekla da je kosovski Ustavni sud dao jasne smernice o tome kako Zajednica srpskih opština treba da bude uspostavljena, i da kosovska vlada ima jasnu "mapu puta" kako da to uradi, a da ne ugrozi "funkcionalnost države".\n"Nećemo dozvoliti da se ponove opasni modeli u regionu," poručila je Čitaku. Prema njenim rečima, "Kosovo veruje da je dijalog važan, ali uz iskrenost u sprovođenju dogovorenog, bez dvosmislenosti".\nIstakla je da treba iskreno reći o čemu je u dijalogu reč, a to nije, navela je, ponovna integracija Kosova sa Srbijom, niti prekrajanje istorije.


Uslovi korišćenja - Nina print\nUslovi korišćenja i pravila sadržana u ovom dokumentu se odnose na sve posetioce i korisnike sajta Nina print (stamparijapokloni.com).\nNina print (stamparijapokloni.com) sajt je u vlasništvu firme Nina print, sa matičnim brojem 63842524 i sedištem u Josićki put bb, lokal: Zmaj Jovina br.4, Zapadno bački, Sombor. Korišćenjem sajta, prihvatate i slađete se sa svim pravilima i uslovima, koji s vremena na vreme mogu biti izmenjeni i objavljeni ovde bez prethodnog obaveštavanja. Potrebno je da ovu stranicu posećujete periodično.\nAdministratori sajta Nina print (stamparijapokloni.com) konstantno rade na održavanju tačnosti informacija prikazanim na sajtu. Međutim, sajt ne može da garantuje da su svi opisi ili drugi sadržaji sajta potpuno tačni, kompletni, i bez grešaka. Imajte u vidu da su fotografije postavljene u informacione svrhe i da one mogu prikazivati određene dodatke proizvoda koji nisu uključeni u standardni paket prodaje.\nKorišćenjem sajta ili određenih delova sajta zahteva kreiranje korisničkog naloga. Ukoliko koristite ovaj sajt, Vi ste odgovorni za održavanje zaštite i privatnosti Vašeg naloga i lozinke i pristupa Vašem računaru, i prihvatate odgovornost za sve aktivnosti koje se vrše pod Vašim nalogom i lozinkom. Ukoliko posumnjate u sigurnost Vašeg naloga, molimo da obavestite administratore sajta što pre moguće. Nina print (stamparijapokloni.com) nije odgovoran za bilo koju štetu koja može da se desi od neautorizovanog pristupa Vašem nalogu.\nNina print (stamparijapokloni.com) zadržava pravo da prekine, obustavi, izmeni ili suspenduje, privremeno ili zauvek, bilo koji aspekat sajta, uključujući dostupnost funkcija sajta, u bilo koje vreme bez prethodnog obaveštenja. Slažete se da Nina print (stamparijapokloni.com) nije odgovoran Vama ili nekoj trećoj strani za bilo koju modifikaciju, suspendovanje ili prekid sajta.


Zvaničnica nemačkog ministarstva spoljnih poslova – Top vesti\nZvaničnica nemačkog ministarstva spoljnih poslova\nod Petar od 28. prosinca 2020.\nZvaničnica nemačkog ministarstva spoljnih poslova zadužena za odnose sa zemljama Zapadnog Balkana Suzane Šic izjavila je da bi interes Srbije trebalo da bude napredak u razgovorima sa Prištinom u okviru „sopstvenih pregovora o pristupanju EU“.\n6Piše: Beta 28. decembra 2020. 15.28\n„Znamo da to nije lako, ali verujem da i Srbija prepoznaje da se nezavisnost Kosova više ne može poništiti. Takođe, ne bi trebalo da zaboravimo da će u SAD od 20. januara postojati druga administracija što će sigurno dati pregovorima novi zamah“, rekla je Suzane Šic za Dojče vele (DW).\nOna je navela i da razmena teritorija o kojoj se jedno vreme pričalo „nije na dnevnom redu“.\n„Ipak, od leta je bilo nekoliko sastanaka na političkom nivou, a pre svega na nivou stručnjaka, u koje su, kako čujemo, obe strane bile konstruktivno uključene“, dodala je.\nPrema njenim rečima, ključno je da dijalog treba da dovede do sveobuhvatnog sporazuma koji je „politički sprovodiv u obe države“ što „omogućava Srbiji i Kosovu perspektivu pridruživanja EU i doprinosi regionalnoj stabilnosti“.\nNa pitanje o očekivanjima od nove Vlade u Crnoj Gori i premijera Zdravka Krivokapića, Šic je kazala da „treba pozdraviti što je novi premijer pokazao privrženost integraciji u EU i članstvu u NATO, a nije doveo u pitanje ni priznanje Kosova“.\n„Sada očekujemo da Crna Gora, koja je do sada bila vodeća u pregovorima sa EU, nastavi proces reformi. Ovde je važno meriti novu vladu u odnosu na konkretne rezultate“, dodala je.\nNa pitanje kako vidi Bosnu i Hercegovinu četvrt veka od Dejtonskog sporazuma, Šic kaže da zemlja jeste zaostala u procesu približavanja EU, ali da se vide i napreci. „Dvadeset i pet godina nakon Dejtona u suštini donosimo pozitivan zaključak, jer smo takođe postigli 25 godina stabilnosti“, kazala je.\nŠic je godinu na izmaku i predsedavanje Nemačke Evropskom unijom ocenila kao „polupunu čašu“ kad je u pitanju integracija Zapadnog Balkana.\n„U godini koja se bliži kraju bilo je važno da Zapadni Balkan imamo u vrhu agende EU i da naše politike pokažu da je integracijaZapadnog Balkana u EU strateški cilj. I u sledećoj godini ćemo aktivno nastaviti da vodimo takvu politiku“, kaže Šic, koja je do prošle godine bila nemačka ambasadorka u Albaniji.\n„Postoje i drugi elementi, na primer pitanja o obrazovnom sistemu i borbi protiv nezaposlenosti. Važno je stvoriti uslove u samim zemljama da tamošnjim ljudima damo perspektivu, za njih i njihove porodice“, dodala je nemačka zvaničnica za DW.\nKosovo, Suzane Šic\nSrpski agrar teško može da se nadmeće cenom, šansa je u kvalitetu\nKako roditelji mogu da nanesu štetu svojoj deci na internetu\n28. decembra 2020. u 16.07\nMa gotovo je sa proširenjem Unije. Evropljani su zamoreni proširivanjem, a i zašto bi prihvatili balkanske Orbane kad i sa mađarskim jedva spajaju kraj s krajem?\nZapadni je Balkan po pristupu u EU otprilike strpan u isti koš sa Turskom i Ukrajinom. Načelno postoji za njih evropska perspektiva, ali ona je odgođena do neizvesnosti, gde je realnija opcija privilegovano partnerstvo nego punopravno članstvo.\nUnija koja podržava okupaciju…što su osvojili bombardiranjem..dali je to unija ili alijansa\n28. decembra 2020. u 16.38\nTo nije okupacija već oslobođenje od Miloševićevih tenkova.\n28. decembra 2020. u 17.16\nTo nije bilo okupacija vec sprećanje još jednog genocida slićnog Bosni.\nDa li to pamtiš?\n28. decembra 2020. u 17.54\nKog genocida? Misliš na genocid u logoru Stara Gradiška?\n28. decembra 2020. u 17.52\nMože da se ponisti i biće poništeno pre ili kasnije.\nPrethodna objava Povećava se proizvodnja električnih vozila


OB "Stefan Visoki": Na lečenju od Kovida 131 pacijent, 7 na respiratoru\nZaraženo i 16 medicinskih radnika\nU OB “Stefan Visoki” trenutno je smešten 131 pacijent koji se leči od Kovida-19, a od tog broja 7 se nalazi na respiratoru. Ovu informaciji potvrdio nam je v.d. direktora ove zdravstvene ustanove Dr Nikola Ristić, koji je naglasio da je epidemijska situacija složena zbog konstantnog povećanja pacijenta kojima je potrebna hospitalizacija, i da praktično nema otpusta.\nU nedelju je u Kovid ambulanti infektivnog odeljenja pregledano 70 pacijenata sa simptomima koronavirusa, nešto manje nego što je to bilo u petak i subotu, a od tog broja na bolničkom lečenju zadržano je njih 11.\n"Pacijenti koji se nalaze na lečenju u Bolnici imaju srednje i teške kliničke slike, uglavnom su hospitalizovani ljudi starosti preko 65 godina ali ima i mlađih", rekao je Dr Ristić.\nOn je apelovao na građane da prihvate hospitalizaciju jer je bilo slučajeva da su pacijenti odbijali, a nakon toga dolazilo je do pogoršanja njihovog opšteg zdravstvenog stanja.\nTrenutno je pozitivno 16 zdravstvenih radnika, a većina od njih neposredno radi sa obolelima od Kovida.\nOB "Stefan Visoki" raspolaže sa još 10-ak slobodnih postelja i ako dođe do povećanog priliva pacijenata kojima je neophodna hospitalizacija kapaciteti će morati da se proširuju, što praktično znači da može da dođe drastičnih mera koje podrazumevaju zatvaranje određenih odeljenja i njihovo uvođenje u Kovid sistem.


Ministar Đorđević na konferenciji „Finansiranje bezbednosti za 21. vek“ - Info 24\nMinistar Đorđević na konferenciji „Finansiranje bezbednosti za 21. vek“\nMinistar odbrane Zoran Đorđević danas je na konferenciji „Finansiranje bezbednosti za 21. vek“ govorio na prvom panelu pod nazivom „Pametna odbrana: kako da sa malo postignemo više“.\nNa skupu u hotelu Zira, organizator, Beogradski centar za bezbednosnu politiku okupio je relevantne sagovornike iz institucija sektora bezbednosti, nezavisnih regulatornih tela, međunarodne stručnjake i predstavnike civilnog društva.\nNakon uvodnog obraćanja šefa Odseka za pravdu, unutrašnje poslove i socijalnu inkluziju Delegacije EU u Srbiji Nikolasa Bizela, i Predraga Petrovića, izvršnog direktora Beogradskog centra za bezbednosnu politiku, ministar Đorđević razgovarao je sa Katarinom Đokić, iz Beogradskog centra za bezbednosnu politiku, o tome kako se Ministarstvo odbrane prilagodilo promenama budžeta poslednjih godina, na koji način Srbija održava i unapređuje odbrambene sposobnosti, kao i o prioritetima razvoja sistema odbrane. Govoreći o načinu na koji se obezbeđuju uštede u Ministarstvu odbrane, ministar je spomenuo jeftinije i zajedničke nabavke, koje se obavljaju sa drugim institucijama, i koje obezbeđuju povoljniju cenu ali je posebno istakao veću kontrolu i transparentno trošenje budžetskih sredstava.\nKad je reč o mehanizmima kontrole trošenja novca u Ministarstvu odbrane i Vojsci Srbije danas, ministar Đorđević je spomenuo da se sa više instanci nadgleda i kontroliše svaka javna nabavka te da su uštede realnost do koje je došlo strogim poštovanjem procedura ali i podizanjem integriteta, a da su kontrole revizora nedvosmisleno pokazale da se sve radi u skladu sa zakonom.\n– Upravo radi toga, Ministarstvo odbrane uzima se kao primer dobre prakse, a isto je i kad je reč o planiranju, istakao je ministar Đorđević, i, odgovarajući na pitanja budućnosti razvoja projekta „supergaleb g-4“, najavio razvoj i drugih sredstava, uz tri kapitalna projekta koji su u planu za ovu godinu. Odgovarajući na pitanje šta očekuje od novih strateških dokumenata u sistemu odbrane, koji su u fazi izrade, ministar Đorđević je rekao da se time bavi interresorna komisija, na bazi iskazanih potreba sistema odbrane, nakon čega sledi čitava procedura, uključujući i javnu raspravu i odluku Vlade, posle koje će dokumenti dobiti svoju konačnu formu.\n– Kao ministar mogu da govorim o tome šta nam je plan za naredne dve godine, a to je opremanje Ratnog vazduhoplovstva i protivvazduhoplovne odbrane, kao i Vojske novim artiljerijskim oružjem i oruđem, uglavnom domaće proizvodnje. Tu su „nora“, „lazar“, „morava“, a imamo i nova sredstva koja treba da prođu proceduru u Tehničkom opitnom centru – rekao je ministar i podsetio na planove o opremanju 1500 vojnika, koji će imati najsavremeniju opremu za brzo reagovanje.\nMinistar je podsetio i da je tokom 2016. godine u namensku industriju država uložila 46 miliona evra, i da se efekti po srpsku ekonomiju pomno prate, a da je najveći među njima porast izvoza, koji bi, u narednih 5 do 6 godina, mogao da premaši iznos od milijardu evra. Drugi panel današnje konferencije bio je fokusiran na rizične i neefikasne nabavke u sektoru bezbednosti i posledice koje takve nabavke imaju na funkcionisanje bezbednosnih institucija, prava svojih zaposlenih i sigurnost građana. Cilj razgovora bio je obezbeđivanje preporuka za postizanje pametnih nabavki u sektoru bezbednosti do 2020. godine, dok je rasprava na trećem panelu bila posvećena lošoj praksi nabavke privatnog obezbeđenja od strane javnih institucija u Srbiji.\nDanašnji skup je realizovan kao završna konferencija projekta „PRO-CURE: Jačanje civilnog nadzora nad javnim nabavkama u sektoru bezbednosti”, koji sprovode BCBP i Društvo protiv korupcije uz finansijsku podršku Delegacije Evropske unije u Republici Srbiji i Kancelarije za saradnju sa civilnim društvom Vlade Srbije.\nTags: „Finansiranje bezbednosti za 21. vek“, hotel zira, info24, konferencija, ministar, ministarstvo odbrane, portal www.info24.rs, srbija, www.info24.rs, Zoran Djordjevic\nSprecen pokusaj krijumcarenja 41 migranta\nBRAČNA DRAMA U RAKOVICI


Kosumi novi mandatar\nObracajuci se poslanicima novi premijer je rekao kako je ova vlada nastavak prethodne vlade Haradinaja.\n“Vlada koju cu ja da vodim je nastavak prethodne vlade. Program prethodne vlade usvojen prije tri meseca je zajednicki rad koalicionih partnera i strucnjaka koji su u njoj radili i zato ce ovaj program biti osnova i za novu vlade”, rekao je Kosumi dodajuci kao ce vlada nastaviti angazovanje na ostvarivanju standarda, ekonomski razvoj i resavanje konacnog statusa.\n“OvaJ program rada se oslanja na tri osnovna pitanja, ostvarivanje standarda za Kosovo, naravno sada je deo standarda ostvaren, drugi deo ce se ostvariti u junu, ali i posle juna, posto su pod formulom standarda za Kosovo neka od osnovnih nacela demokratije i slobode na Kosovu”, rekao je Kosumi.\nPredlog vlade je podrzan od sefova poslanickih grupa DSK, AZBK i Koalicije sest plus , koju cine nealbanske i nesrpske manjine.\nSa druge strane predstavnici DPK i “Ora “ su bili protiv ovakvog sastava vlade.\nSef Poslanickog kluba DPK, Jakup Krasnici je rekao da zahtevaju da se odlozi formiranje vlade, formira parlamentarna istrazna komisija koja ce istraziti eventualnu odgovornost clanova vladinog kabineta za ordinarna kriminalna dela ukljucujuci ubistva, pretnje, pritiske i krivicna dela iz oblasti privrede.\nNa ovo je reagovao sef Parlamentarne grupe DSK Alush Gashi:\n“Ja razumem optuzbu DPK od koje se u potpunosti distanciram, ukoliko bi u nasem sistemu i nasim procedurama postojala mogucnost obezbedjivanja licnih dokaza za kandidate”, rekao je Gashi.\nPredsednik DPK, Hashim Thaqi je ponovio potrebu konsenzusa u izboru vlade:\n“Istorija Kosova ne pocinje danas. Danas se dogadja jedna politicka nesreca u politickom procesu stvaranaja moderne i nezavisne zemlje. Kosovu i njenim gradjanima je iznad svega potrebna stabilnost, saradnja, mir, tolerancija i konsenzus u politikcom procesu stvaranja nezavisnosti”, rekao je Thaqi.\nProgram koji je predlozio novi premijer predstavlja kontinuitet u formi, ne konkretan kontinuitet, smatra lider “Ore”, Veton Surroi.\n“Nova vlada koja se radja iz iste koalicije predstavlja se danas kao ona koja obecava ostvarivanje obecanja prethodne vlade”, kazao je Surroi.\nThaçi i Surroi, su zatrazili od parlamenta da usvoji rezoluciju za odbranu sa slobode bivseg premijera Ramusha Haradinaja.


Reprezentacija Srbije pala na 31. mesto rang-liste FIFA - SPORTSKI ŽURNAL\n17 septembar, 2020 8\nSrbija na 31. mestu ima 1.486 bodova. Ekipa LJubiše Tumbakovića je ovog meseca odigrala dve utakmice u Ligi nacija, izgubila je od Rusije u Moskvi sa 1:3 i odigrala je nerešeno 0:0 sa Turskom u Beogradu\nEvropski šampion Portugal napredovao je za dva mesta, do petog, Urugvaj je pao za jedno mesto, na šesto, a Španija se popela za jedno mesto, na sedmo.\nHrvatska je pala za dve pozicije, na osmu, a Argentina, Kolumbija i Meksiko zadržali su deveto, 10. i 11. mesto.\nZa po jednu poziciju napredovali su dvanaestoplasirana Italija, Holandija (13) i Nemačka (14).\nSelekcija Bosne i Hercegovine pala je za jedno mesto, na 30, Crna Gora se popela za poziciju, na 63, a Slovenija je zadržala 64. mesto. Severna Makedonija napredovala je za dva mesta do 66, koje je zadržala Albanija.\nDusan Dzigurski Dzigurica · 17 septembar, 2020 11:42\nCudi me da nismo i slabije plasirani s obzirom na to kako igramo.\nNe ne neee · 17 septembar, 2020 11:44\nMene čudi da nismo među top 8 jer Savez radi nikad bolje!\nNavijači mlade reprezentacije · 17 septembar, 2020 15:04\nŠta se dešava sa selektorom mlade repke Stolicom posle "spektakularnih" neuspeha u kvalifikacijama? Da li je dao ostavku ili je opravdano oteran?\nkakav stolica? · 17 septembar, 2020 17:58\nKakve veze ima selektor i igraci kad Savez luzera vodi reprezentaciju?\nNavijači mlade reprezentacije · 17 septembar, 2020 19:21\nPa nije savez igrao na terenu već igrači koje je Stolica vodio !!!\nOskar Skrinjar Skrinjaroti · 17 septembar, 2020 18:42\nJaka smo reprezentacija, svima se gace tresu pri pomisli da bi jednog dana mogli da igraju protiv nas. Serbian power!\nŽeljko Pavlović · 24 septembar, 2020 17:51\nMarko Pavlović · 25 septembar, 2020 04:45\nHoćemo da se preskoči BIH.


Popović i Bocan-Harčenko: Razvoj još čvršćih odnosa Srbije i Rusije - Sputnjik Srbija\n08:55 23 Jun 2021\nPopović i Bocan-Harčenko: Razvoj još čvršćih odnosa Srbije i Rusije\n© Foto : Ministarstvo za inovacije i tehnološki razvoj\n16:01 17.11.2020 (osveženo 16:03 17.11.2020) Preuzmite kraći link\nMinistar za inovacije i tehnološki razvoj i šef Međuvladinog komiteta za saradnju sa Rusijom, Nenad Popović i ambasador Rusije u Srbiji Aleksandar Bocan-Harčenkom, istakli su danas da dve zemlje ostaju posvećene jačanju političke i ekonomske saradnje.\nPopović je na sastanku naveo da su odlični politički odnosi dve zemlje, kao i bliski lični odnosi predsednika Aleksandra Vučića i Vladimira Putina, garant razvoja najbolje ekonomske i privredne saradnje Srbije i Rusije.\n„Bescarinski sporazum sa Rusijom omogućava nam da gotovo sve što proizvedemo u Srbiji, može da bude izvezeno u Rusiju bez carina. Radiću na promociji tog sporazuma kod naših privrednika i trudiću se da im kao država još više pomognemo da budu prisutniji na velikom ruskom tržištu“, rekao je Popović, navodi se u saopštenju.\nMinistar je ocenio da je to posebno važno u trenutu kada se evropsko tržište, na koje je izvoz Srbije najviše orijentisan, suočava sa posledicama smanjene tražnje usled krize izazvane korona virusom.\nOn je naglasio da će jedan od njegovih prioriteta biti realizacija važnih zajedničkih projekata koje su podržali predsednici dve države u oblasti infrastrukture, privrede, energetike i visokih tehnologija.\n„Uveren sam da će aktivan rad svih resora kroz Međuvladin komitet za saradnju sa Rusijom, doneti nove investicije, nova radna mesta i profit, ali i napredak i modernizaciju Srbije u nizu strateških oblasti značajnih za naš ukupan razvoj“, rekao je Popović koji je šef međuvladinog komiteta za saradnju sa Rusijom.\nZahvalio je Bocan-Harčenku na principijelnoj podršci koju Rusija pruža Srbiji u očuvanju njenog teritorijalnog integriteta i suvereniteta po pitanju Kosova.\nAmbasador Bocan-Harčenko čestitao je Popoviću imenovanje na funkciju kopredsednika Međuvladinog komiteta za saradnju sa Rusijom i izrazio uverenje da će to biti dodatni podsticaj razvoju buduće bilateralne saradnje Srbije i Rusije.\nOn je ukazao da Rusija ostaje posvećena jačanju političke i ekonomske saradnje sa Srbijom i naglasio je da će Rusija nastaviti da pruža podršku Srbiji u zaštiti njenih ključnih državnih i nacionalnih interesa.\nZorana Mihajlović sa Bocan-Harčenkom o „Turskom toku“ i saradnji u oblasti energetike\nBocan-Harčenko: Ne smemo dopustiti ponavljanje tragedije svetskog rata\nStefanović i Bocan-Harčenko: Vojna pomoć Rusije jača sposobnosti Srbije


Eurozona u borbi s krizom: Jeftini zajmovi u zamjenu za reforme - Vijesti.me\nPredsjednik Evropskog savjeta Herman Van Rompej pripremio je prijedlog prema kojem bi se zemljama članicama eurozone nudili jeftini zajmovi u zamjenu za sprovođenje bolnih ekonomskih reformi.\nRiječ je o konkretizaciji prijedloga sa samita EU iz decembra prošle godine na kojem se tražio način kako podstaći zemlje članice eurozone na reforme kojima bi se izbjeglo ponavljanje finansijske i dužničke krize u više zemalja koje dijele zajedničku valutu.\nŠef eurozone, Diselblum, kritikovao je Van Rompejev prijedlog o jeftinim zajmovima, ističući da podsticaji za reforme moraju doći iznutra, a ne spolja\nPo tom prijedlogu, zemlje eurozone zaključile bi s evropskim institucijama bilateralne ugovore u kojima bi se obavezale na sprovođenje strukturnih reformi, a zauzvrat bi dobile ciljanu finansijsku podršku.\nZajmovi bi bili atraktivni s kamatama nižim od onih koje se mogu dobiti na finansijskim tržištima. Ti zajmovi bi na posredan način zapravo uključivali minimalne fiskalne transfere između zemalja eurozone, čemu se dugo protivila Njemačka.\nSmatra se da bi fiskalni transferi gurnuli eurozonu korak bliže prema fiskalnoj uniji, posebno ako bi mehanizam "zajmovi za reforme" predstavljali sjeme budućeg budžeta eurozone, koji se do sada u euro-žargonu nazivao "fiskalni kapacitet".\nU sklopu velikog remonta Ekonomske i monetarne unije (EMU) kako bi se uklonili nedostatci koje je dužnička kriza izbacila na površinu došlo se do dva reformska prijedloga - prvi je prijedlog da zemlje članice potpišu bilateralne ugovore s evropskim institucijama o sprovođenju strukturnih reformi, a drugi je stvaranje fiskalnog kapaciteta eurozone.\nMeđutim, na prošlogodišnjem decembarskom samitu u zaključcima su spomenuti ugovorni aranžmani, a izostavljen je fiskalni kapacitet i umjesto toga koristio se izraz mehanizam solidarnosti iz kojeg bi se pomagale reforme u zemljama članicama.\nNjemačka kancelarka Angela Merkel tada je rekla da fond solidarnosti ne bi trebao da bude velik i da bi raspolagao s možda 10, 15 ili 20 milijardi eura.\nU Van Rompejevom prijedlogu se ne spominje kako bi se prikupljao novac kojim bi se finansirale reforme.\nŠef eurozone, holandski ministar finansija Jarun Diselblum kritikovao je Van Rompejev prijedlog o jeftinim zajmovima, ističući da podsticaji za reforme moraju doći iznutra, a ne spolja.\n"Za modernizaciju privrede motivacija mora doći iznutra i ni na trenutak ne vjerujem da će velike zemlje preduzeti reforme u zamjenu za jeftine zajmove ili slične stvari, koje razmatra Van Rompej", rekao je Diselblum u intervjuu za francuski poslovni list "Les Echos".\n"O tom pitanju treba da razgovaraju lideri država. Prijedlog mi liči na onaj o euroobveznicama", kaže Diselblum.\n"Ja nisam za to jer bi to uklonilo bilo kakav podsticaj za vođenje zdrave budžetske politike. Samo razlike u kamatnim stopama koje zaračunavaju finansijska tržišta ovisno o politikama koje se sprovode mogu poslati pravi signal. Nemojmo ponavljati takve greške", dodao je šef eurozone.\nKako bi vlade sprovodile ono na što se obavežu zajmovi bi se isplaćivali u tranšama, a subvencionirani dio kamata bio bi isplaćen tek na kraju, kad se reforme sprovedu. U slučaju nepoštovanja ugovora, eurozona bi mogla da suspenduje kredit ili da traži povraćaj novca, stoji u Van Rompejevom prijedlogu.\nUgovorne aranžmane u kojima bi se zemlje članice obavezivale na reforme odobravale bi članice eurozone.\nU Van Rompejevom prijedlogu se kaže da je finansijska podrška zamišljena kao pomoć privredi, a ne kao naknada za troškove reformi.\nJeftine zajmove ne bi mogle da dobiju zemlje koje imaju prekomjerni deficit ili su u programu finansijskog spašavanja.


UKRAS REKE SAVE ČEKA PRVE STANARE: Svečano otvorena stambena zgrada u "Beogradu na vodi"! • HAPPYTV.RS\nUKRAS REKE SAVE ČEKA PRVE STANARE: Svečano otvorena stambena zgrada u "Beogradu na vodi"!\nIzgradnja prve stambene zgrade u "Beogradu na vodi" je završena i ona je svečano otvorena, nakon čega će početi useljavanje prvih stanara.\nVučić, Brnabić, Mali i Radojičić su sa Alabarom i obišli jedan od stanova u novoj zgradi i izrazili zadovoljstvo zbog izgleda stanova, a Vučić je upitao novinarske ekipe: "Da li vam se sviđa, ljudi?". Svečanom otvaranju BW Residences prisustvuju i ministri u vladi Nebojša Stefanović, Zorana Mihajlović, Rasim Ljajić, Nela Kuburović, zamenik gradonačelnika Beograda Goran Vesić, predsednik Skupštine Beograda Nikola Nikodijević\nIzgradnjom BW Residences završena je prva faza projekta, kula je visoka 20 spratova i ima 296 stanova, koji su po strukturi od dvosobnih do petosobnih. U zgradi se, od pratećih sadržaja, nalaze bazen za decu i odrasle, teretana sa najsavremenijom opremom, igraonica za decu, recepcija. Tu su i dva podijuma za stanare - na drugom i četvrtom nivou, sa zelenim površinama i dečijim igralištem, kao i podzemna garaža, i lokali, kafići i restorani u prizemlju.\nNa izvođenju radova su angažovane domaće kompanije i to "Millenium Team" i "Novkol" koje su radile iskop i postavljanje šipove, dok je glavni izvođač Energoprojekt. U okviru projekta, gradi se i "BW Galerija", najveći tržni centar u regionu, koji se će na 300.000 kvadrata, a planirani završetak radova je 2020. godine.\nTakođe, u izgradnji su i stambene zgrade "BW Vista" i "BW Parkview" - Vista je "stigla" do 20. sprata, a Parkview do 17. sprata, a završeno je postavljanje šipova za Kulu Beograd, najvišu zgradu u regionu i uskoro bi trebalo da počnu glavni radovi.


Međunarodni festival kamerne muzike održan u Vršcu\nAutor : eVršac sep 08, 2017\nU Vršcu je održan prvi Međunarodni festival kamerne muzike. Umetnički direktor i organizator festivala je vrščanka Kristina Sočanski, pijanistkinja koja živi i radi u Norveškoj. Koncerti su bili izuzetno posećeni, a zadovoljstvo su izrazili i izvođači iz celog sveta.\nNajlepša dela čuvenih kompozitora Verdija, Pučinija, Belinija i drugih Vrščanima su izvodili muzičari iz Kine, Danske, Norveške i Srbije. Festival je trajao četiri dana i to na različitim lokacijama-katoličkoj katedrali Svetog Gerharda, gradskom muzeju i vinariji Sočanski.\nZa Vrščane ovo je bila jedinstvena prilika da mogu da čuju renomirane muzičke umetnike, između ostalih i nemicu Hele Kristensen, sopran, koja isti program zajedno sa Kristinom Sočanski izvodi u Njujorku.\nIdeja o organizovanju festival potekla je od pijanistkinje Kristine Sočanski, koja živi i radi u Norveškoj, ali je rođena Vrščanka. Želeći da spoji svoje dve ljubavi - vino, kao tradiciju grada u kojem je rođena i muziku, organizovala je ovaj festival, na zadovoljstvo Vrščana.\nSvi koncerti bili su izuzetno posećeni.Festival je organizovan sa željom da se kulturna ponuda Vršca i okoline obogati, a jedan od glavnih ciljeva bio je promovisanje klasične muzike, kao i lokalne kulture i tradicije.\njul 23, 2018 1796 Vesti\njul 23, 2018 1344 Vesti\njul 16, 2018 1265 Sportske vesti\njul 18, 2018 993 Sportske vesti


Učiniti sve s ciljem realizacije „Južnog toka“\nаприл 23rd, 2014 (0)\nSOFIJA, Bugarski ministar spoljnih poslova Kristijan Vigenin poručio je da će Bugarska učiniti sve da dođe do realizacije projekta „Južni tok“.\nаприл 22nd, 2014 (0)\nOjtinger protiv prekida energetskih veza sa Rusijom\nаприл 19th, 2014 (0)\nBERLIN, Evropski komesar za energetiku Ginter Ojtinger izjavio je danas da je protiv da energetske veze sa Rusijom budu prekinute u narednim godinama, ali da smatra da evropski blok treba da radi na raznovrsnosti isporuka.\nZVORNIK, Nabavkom gasa iz Mađarske, umjesto od „BH gasa“, kompanija „Alumina“ iz Zvornika mjesečno će uštedjeti 500.000 KM. Mile Matić, predsjednik Upravnog odbora „Alumine“, kaže da je isporuka mađarskog gasa počela 1. aprila i da je ugovor potpisan na ...\nPutin obećao podršku proširenju projekta\nаприл 18th, 2014 (0)\nMOSKVA, Predsjednik Rusije Vladimir Putin obećao je holandsko-britanskoj kompaniji „Rojal Dač Šel“ /Royal Dutch Shell/ podršku u proširenju projekta eksploatacije nafte i gasa „Sahalin-2“ na Dalekom istoku Rusije.\nаприл 17th, 2014 (0)\nBEOGRAD, Vlada Srbije poštuje dogovore sa ruskim partnerima i učinila je sve da projekat gasovoda „Južni tok“ krene, ali ne može da utiče na razgovore između Rusije i EU o tom pitanju, saopštilo je Ministarsvo energetike, razvoja i zaštite ...\nEvropski parlament pozvao EU da prekine izgradnju gasovoda\nBRISEL, Evropski parlament pozvao je vlasti EU da neodložno uvedu sankcije ruskim energetskim kompanijama i prekinu izgradnju gasovoda „Južni tok“.\nPutin: Evropa ne može prestati da kupuje ruski gas\nMOSKVA, Predsjednik Rusije Vladimir Putin rekao je danas da je za Evropu nemoguće da prestane da kupuje ruski gas i da se nada da će biti postignut sporazum sa Ukrajinom o snabdijevanju gasom.\nBANJALUKA, Predsjednik Republike Srpske Milorad Dodik rekao je da je Srpskoj jedino preostalo da isključi prava i obaveze Federaciji BiH u vezi sa projektom „Južni tok“ i sada usaglašava sa ruskom stranom to pitanje.


Vi ste ovde: Gloria Ferrari doo / Novosti i podrška / Inovacije za osobe sa fizičkim invaliditetom / Transfer misli uz pomoć čipa\nČipom do sigurnog pamćenja\n“Džoni Mnemonik” izgleda postaje stvarnost? Od tog sci-fi trilera, pa do danas, ostvarene su neke stvari o kojima je nauka sa kraja prošlog milenijuma samo maštala. Na primer, danas majmun čiji je mozak povezan sa mehaničkom rukom, može da pokreće tu ruku kao da je njegova. Teški invalidi mogu da pokreću invalidska kolica svojim moždanim talasima. No, naučnici odavno pokušavaju da nađu i način da se u ljudski mozak usadi i memorija. To bi moglo da pomogne ljudima koji su posle udesa izgubili pamćenje, ili obolelima od alchajmerove bolesti.\nNaučnici sa univerziteta Južna Kalifornija koje predvodi profesor Teodor Berger, u saradnji sa timom univerziteta „Vejk forest“, objavili su senzacionalnu studiju u „Žurnalu za neuroinženjering“. Mikročip ugrađen u mozak pacova može da preuzme ulogu hipokampusa – moždanog sektora zaduženog za dugoročno pamćenje – da kodira šablon moždanih talasa sećanja i šalje te talase kroz mozak.\nBerger je sa svojim timom naučio pacove da pritisnu jednu od dve poluge da bi dobili gutljaj vode. Zatim su u mozak pacova ugradili mikročip čiji su kablovi bili povezani sa hipokampusom. Čip je snimio šablon električnih talasa dva segmenta hipokampusa, CA1 i CA3 koji zajedno rade u procesu učenja. Zatim su onesposobili segment C1 i zamenili ga čipom koji je mogao da proizvede odgovarajuće električne talase. Pacovi sa takvim čipom i blokiranim segmentom C1 su i dalje imali sećanja. A kod pacova kojima je ugrađen čip, a nije blokiran segment C1, trajanje sećanja se produžilo. Sledeći korak će biti isti takav eksperiment sa majmunima, a zatim.


U Crnoj Gori je u martu u kolektivnom smeštaju boravilo 56.220 turista, što je za 62,8 odsto više nego u istom periodu prošle godine. Iz Monstata je saopšteno da je broj ostvarenih noćenja od 98.660 za 29,4 procenta viši nego u uporednom periodu.\n"Od ukupnog broja noćenja u kolektivnom smeštaju 77,3 odsto su ostvarili strani turisti, a 22,7 odsto domaći", navodi se u saopštenju.\nIz Monstata su kazali da je u prva tri meseca ostvareno 44,1 odsto više dolazaka i 22,5 odsto više noćenja turista nego u istom prošlogodišnjem periodu.\nU strukturi noćenja stranih turista najviše je bilo gostiju iz Nemačke (14,8 odsto), Srbije (12), Rusije (8,7), Albanije (8,1), Bosne i Hercegovine (4,5), Švedske (4,4), Kine i Hrvatske (po 4,1 odsto), precizirali su iz Monstata.


Vlada Švedske i UNDP donirali DRI 120 laptop računara | Državna revizorska institucija\nVlada Švedske i UNDP donirali DRI 120 laptop računara\nProgram Ujedinjenih nacija za razvoj (UNDP) i Švedska agencija za međunarodni razvoj i saradnju (SIDA), u okviru podrške reformi upravljanja javnim finansijama u Republici Srbiji, donirali su danas 120 laptop računara Državnoj revizorskoj instituciji (DRI).\nNa skupu koji je danas održan tim povodom predsednik DRI i generalni državni revizor dr Duško Pejović je naglasio da je DRI, u saradnji sa UNDP-om i SIDA-om, značajno unapredila svoje revizorske kapacitete.\nUnapređenju kapaciteta doprineće i ovih 120 laptop računara koji su DRI donirani u okviru projekta „Platforma za odgovorno upravljanje javnim finansijama“, rekao je dr Pejović.\nPo rečima dr Pejovića, doniranje računara predstavlja deo glavne aktivnosti projekta, a to je uvođenje sistema za automatizovano digitalno sprovođenje i praćenje postupka revizije (AMS).\nCilj uvođenja ovog sistema je unapređenje kvaliteta postupka revizije. U toku je izrada ovog softvera i državni revizori će uskoro moći da ga testiraju, rekao je dr Pejović.\nUvođenje novog softvera za sprovođenje i praćenje postupka revizije olakšaće planiranje revizija, obezbediće bazu podataka svih subjekata revizije, biće omogućeno praćenje toka revizije, zatim, statusa preporuka, i prijava, kao i elektronsko upravljanje dokumentima u reviziji. DRI će biti među prvim državnim organima koji će digitalizovati svoje procese.\nOla Anderson, šef Odeljenja za razvojnu saradnju Ambasade Švedske u Srbiji istakao je da odgovorno upravljanje javnim finansijama, kako na centralnom, tako i na lokalnom nivou je od ključnog značaja za kreiranje okruženja u kome su ljudska prava svih građana poštovana.\nZa kreiranje ovakvog okruženja, veoma važnu ulogu imaju mehanizmi unutrašnje i spoljne kontrole, a jedan od najznačajnijih je svakako DRI koju Vlada Švedske kroz ovaj program podržava već nekoliko godina, rekao je Anderson i dodao da je Švedska od 2001. godine, za finansiranje projekata u Srbiji izdvojila blizu 250 miliona evra.\nFransin Pikap, stalna predstavnica UNDP u Srbiji je naglasila da organizacija koju predstavlja, uz podršku Vlade Švedske, nastavlja da jača kapacitete Državne revizorske institucije kako bi nastavila da izrađuje blagovremene i kvalitetne revizije trošenja javnih sredstava.\nImajući u vidu da su približno 11.000 budžetskih korisnika u Srbiji subjekti revizije DRI, jasno je da je IT oprema koju smo danas uručili preko potrebna, navela je Pikap.\nOčekujemo da će pomoću ove opreme DRI raditi još efikasnije, što će uticati i na povećanje transparentnosti i odgovornosti u korišćenju javnih sredstava, naglasila je Pikap i dodala da građani, koji su i poreski obveznici, imaju pravo da očekuju odgovorno upravljanje javnim finansijama, jer je ono neophodan uslov za efikasno pružanje javnih usluga.\nDonacija 120 računara Državnoj revizorskoj instituciji jedna je od aktivnosti u okviru projekta „Platforma za odgovorno upravljanje javnim finansijama“, koji iznosom od tri miliona dolara finansira Vlada Švedske, a sprovodi UNDP. Cilj ove inicijative je unapređenje rada javnih institucija nadležnih za sprovođenje reforme javnih finansija.


Damar Omladine: Tri dana za zdravlje, edukaciju i zabavu - Visokoin.com\nDamar Omladine: Tri dana za zdravlje, edukaciju i zabavu\nUdruženje „ Damar omladine“ je u Visokom u periodu od 19-tog do 21.11.2011.godine organizovalo trening pod nazivom „Life skills development trening“. Ova tri dana su bila posvećena edukaciji o zdravim stilovima života a polaznici naprednog treninga su bili svi vršnjački savjetnici koji su osnovni trening o seksualnom i reporduktivnom zdravlju prošli u Visokom i Sarajevu.\nOva edukacija je implementirana u sklopu projekta „Maksimiziranje pokrivanja efektivne prevencije HIV-a i njege među populacijama u najvećem riziku Hotel “Centar” u Visokom je bio mjesto ovog trodnevnog susreta organizovanog sa jednim ciljem- da polaznici unaprijede znanje o seksualnom i reproduktivnom zdravlju kao i o zdravim stilovima života.\nTrening pod nazivom „Life skills development trening“. vodili su treneri Asocijacije XY sa dugogodišnjim iskustvom u obučavanju mladih o ovoj tematici, Dajana Cvjetković i Tibor Kela.\nOvo je treći trening u sklopu projekta „Maksimiziranje pokrivanja efektivne prevencije HIV-a i njege među populacijama u najvećem riziku“ koje je organizovalo Udruženje „Damar omladine“ iz Visokog.


Rusija podnela UN nacrt rezolucije o stvaranju zona u Siriji - 08.05.2017, Sputnik Srbija\nRusija podnela UN nacrt rezolucije o stvaranju zona u Siriji\nRusija je Savetu bezbednosti UN podnela na razmatranje nacrt rezolucije za podršku memorandumu o stvaranju zona deeskalacije u Siriji, koji je potpisan na... 08.05.2017, Sputnik Srbija\n07:22 08.05.2017 (Osveženo: 07:45 08.05.2017)\nRusija je Savetu bezbednosti UN podnela na razmatranje nacrt rezolucije za podršku memorandumu o stvaranju zona deeskalacije u Siriji, koji je potpisan na međunarodnom sastanku u Astani 4. maja, saopštili su u stalnom predstavništvu Rusije pri svetskoj organizaciji.\n5 Maj 2017, 17:04\n„Potvrđujemo da je podnet nacrt rezolucije“, rekao je portparol stalnog predstavnika Fedor Strižižovski.\nPrema informacijama diplomate, glasanje o dokumentu može biti održano ove nedelje, možda 8. ili 9. maja.\nKako je ranije saopšteno, delegacije Rusije, Irana i Turske su se tokom pregovora u Astani dogovorile o stvaranju četiri zone deeskalacije na teritoriji Sirije. U te zone ulaze provincija Idlib i nekoliko delova susednih provincija Alepa, Latakije i Hame, rejon severno od grada Homsa, kao i Istočna Guta i južne provincije Dara i El Kunejtra.\nSporazum predviđa da od 6. maja u tim zonama bude uvedena zabrana vojnih aktivnosti, uključujući i poletanje avijacije. Dokument treba da bude na snazi pola godine i može automatski da se produžava. U Ministarstvu odbrane Rusije su ranije naglasili da potpisivanje sporazuma u Astani ne znači prekid borbe protiv terorističkih organizacija DAEŠ-a i Nusra fronta.


RTS :: Nema odlaganja početka pregovora\nPolitika Nema odlaganja početka pregovora\nsreda, 17. jul 2013, 22:50 -> 23:31\nNema odlaganja početka pregovora\nSAD ne traže da Srbija prizna nezavisnost Kosova, kaže ambasador Majkl Kirbi i dodaje da sve napore treba usmeriti na sprovođenje briselskog sporazuma kako bi što pre počeli pregovori sa EU.\nAmbasador SAD Majkl Kirbi ocenio je da odlaganje početka pregovora Srbije sa Evropskom unijom u januaru nije verovatno i podsetio da je iz EU saopšteno da neće biti novih uslova za Srbiju.\n"Sve je moguće, ali ne bih rekao da je odlaganje početka pregovora sa EU verovatno. Vidim dobre akcije Vlade Srbije, preduzeti su mnogi važni konkretni koraci za pripremu pregovora", rekao je Kirbi u intervjuu za Večernje novosti.\nKirbi je ponovio da SAD ne traže da Srbija prizna nezavisnost Kosova i dodao da sve napore treba usmeriti na sprovođenje briselskog sporazuma kako bi što pre počeli pregovori sa Evropskom unijom.\n"Iz EU su jasno rekli da nema novih uslova. Važna je implementacija. Ne zaboravite da i u EU ima zemalja koje ne priznaju Kosovo. Znači, ni u EU, kao ni u NATO, ne postoji jedinstven stav po pitanju Kosova", rekao je Kirbi.\nKako kaže, sada je najvažnije da se postignu preostali dogovori oko telekomunikacija i energetike i primeni dogovoreno.\nKribi je ocenio da dodeljivanje stolice za Kosovo u Ujedinjenim nacijama ili status posmatrača u ovom trenutku nije "na stolu", ali da je teško predvideti šta će se dešavati narednih godina.\n"I za Srbiju i za Prištinu bilo je teško da postignu dogovor, iz mnogih istorijskih razloga, i mislim da su obe strane svesne da je njegova primena u obostranom interesu. Bez obzira na sve prepreke, vidim dobru volju da se sporazumi primene", rekao je Kirbi.


Vesti, 06.11.2018, 10:30 AM\nGoogle je najavio da će od decembra 2018. Chrome 71 blokirati sve oglase na web sajtovima sa “perzistentnim iskustvima zloupotrebe”.\nKako je detaljno opisao Vivek Šekar, menadžer proizvoda u Googleu, vlasnici sajtova će imati rok od 30 dana da poprave to pre nego što Chrome ukloni oglase.\nIskustva sa zloupotrebama oglasa Google Chrome će uzeti u obzir prilikom odlučivanja da li će svi oglasi biti blokirani za određeni web sajt, uključujući i oglase koji dovode korisnike u zabludu da kliknu na dugmad koja izgledaju kao da su dugmad za zatvaranje ili sistemska dugmad.\nVeliki deo ovih varljivih reklama koriste lopovi u prevarama i fišing kampanjama da bi ukrali lične podatke od korisnika koji kliknu na ovu vrstu oglasa.\nKako je objasnio Šekar, vlasnici sajtova mogu da koriste izveštaj o doživljaju oglasa u Google Search konzoli da bi videli da li njihov web sajt sadrži oglase koji krše standarde za bolje oglase. Ovi standardi su “skup doživljaja oglasa za koje su stručnjaci utvrdili da veoma nerviraju korisnike”. Vlasnici sajtova u Google Search konzoli na ovaj način mogu popraviti ili ukloniti oglase koji krše pomenute standarde.\nGoogle je ranije dodao dodatnu zaštitu u Chrome 68 da bi blokirao iskustva zloupotrebe oglasa kao što su neželjena preusmeravanja i neželjene kartice/prozori, kako bi se poboljšalo iskustvo korisnika tokom korišćenja Google Chromea.\nMeđu ostalim zlonamernim iskustvima smišljenim da dovode u zabludu korisnike, Google navodi i lažne poruke, neočekivana polja za klikove, fišing stranice, automatsko preusmeravanje, lažne pokazivače miša, elemente stranica koji vode do oglasa ili ciljnih strana kada se klikne i oglase ili elemente stranica koji vode do neželjenog softvera.\nKorisnici koji neće želeti da iskoriste prednosti novih zaštitnih mera za zaštitu od zloupotrebe oglasa mogu u postavkama Google Chromea onemogućiti funkciju filtriranja sajtova na kojima ima ovakvih zloupotreba.\nKorisnici koji žele da pregledaju "čistije" web sajtove koji ih ne dovode u zabludu na svakom koraku, zapravo će kazniti sajtove koji se bave zloupotrebama oglasa kako bi povećali svoju zaradu.


subota, 28. mar 2020, 15:54\nU novom izdanju emisije "Srpska Razglednica iz Amerike", putujemo u Klivlend, u američkoj Saveznoj Državi Ohajo. To je jedno od prvih mesta u Americi gde su se Srbi doseljavali još krajem 19-og veka.\nAutor i voditelj emisije Aleksandar Žigić razgovaraće sa starešinom Hrama Svetog Save u naselju Brodvju Hajts, protojerejom Miletom Matićem. Saznaćemo više o crkvi i imanju na kojem su i sportski tereni, društvene sale i veliki parking. Pri crkvi deluje i foklorni ansambl Morava.\nAnsambl je nastupio i na Programu Srpskog Nasleđa pred NBA utakmicu Denvera i Klivlenda, koji je organizovao Srpski Narodni Savez. Tamo ćemo govoriti i sa igračem Nagetsa i jednim od najpopularnijih srpskih sportista, Nikolom Jokićem, kao i sa Danetom Medićem i Milošem Rastovićem iz Srpskog Narodnog Saveza. Sa Nikolom Jokićem ćemo govoriti i o drugim aktuelnim pitanjima, kao što je, kako bi reagovao ako bi se utakmice NBA lige igrale bez navijača privremeno iz zdravstevnih razloga. On će reći nešto više i o tome da li prati košarku u Srbiji i utakmice reprezentacije. Čućemo i neke od navijača na utakmici. Veći deo emisije biće posvećen reportaži iz Klivlenda.\nU drugom delu emisije idemo do Manastira Nova Gračanica severno od Čikaga da bismo saznali nešto više o najnovijem omladinskom zimskom kampu, koji je poslednjih godina postao i tradicija u Manastiru. O kampu će govoriti Otac Dragan Petrović iz crkve Svetog Nikole u Indijanapolisu. On je zadužen za kamp uz više drugih sveštenika, među kojima su i Otac Serafim Baltić, Iguman Manastira Nova Gračanica, kao i Otac Marko Bojović. On je za ovu priliku doputovao iz Džeksona u Kaliforniji, gde je starešina najstarije srpske crkve u Americi, Svetog Save.\nUrednik Medijske Mreže medijske srpske dijaspore je mr Mirjana Raičević Tasić.


Jeftini letovi iz Srbije za Australiju - Avionske karte Srbija Australija - eSky.ba\nLetovi iz Srbije za Australiju\nPretražite letove iz Srbije za Australiju\nProvjerite najbolje ponude letova iz Srbije za Australiju\nKada rezervisati letove za Australiju\nZa rutu iz Srbije za Australiju nema direktne veze\nNajkraći letovi s presijedanjem traju oko 20h 15min.\n✔ Postoje li posebne ponude za letove iz Srbije za Australiju na eSky.ba?\n✔ Mogu li se pobrinuti za osiguranje prilikom rezervacije leta iz Srbije za Australiju?\n✔ Ako rezerviram let iz Srbije za Australiju, mogu li rezervirati ujedno i smještaj?\n✔ Koje avio-kompanije nude letove iz Srbije za Australiju?\nBudite sigurni, da na eSky.ba ponuda letova iz Srbije za Australiju uključuje ne samo niskotarifne avio-kompanije, već i one koje su specijalizirane za visoki standard.


„Gasprom“ postavio uslov Ukrajini - Sputnjik Srbija\n19:47 24 Jun 2021\n15:36 06.11.2019 (osveženo 16:14 06.11.2019) Preuzmite kraći link\nMinistar je ocenio da drugo po redu potraživanje Ukrajine u iznosu od 12 milijardi dolara još nisu razmatrali, pa je stoga „rano govoriti da je neko nekome dužan“.\n„Nastavićemo da predlažemo našim ukrajinskim partnerima, radi nastavka dugoročne saradnje u okviru tranzita i isporuka gasa, da se vrate mirnom rešavanju problema u okvirima mirovnog sporazuma koji će se ticati svih pitanja koja su u vezi sa sudskim parnicama. To je osnova za normalno poslovanje komercijalnih organizacija“, istakao je Novak.\nOn je dodao da je na Arbitražnom sudu u Stokholmu sudski postupak i dalje u toku — „Gasprom“ je uložio žalbu koja će biti razmotrena sledeće godine.\nSa druge strane, direktor „Gasproma“ Aleksandar Miler je izjavio da je novi ugovor o tranzitu ruskog gasa preko teritorije Ukrajine moguć samo ukoliko obe kompanije odustanu od svojih potraživanja.\n„To znači uzajamni prekid potraživanja i prekid sudskih sporova između „Gasproma“ i „Naftogasa Ukrajina“ o ugovorima o isporuci i tranzitu ruskog gasa, kao i uspostavljanje ravnoteže komercijalnih interesa zemalja. Reč je i o poništavanju odluke Antimonopolskog komiteta Ukrajine, prema kojoj je „Gaspromu“ izrečena kazna zbog navodne zloupotrebe monopolističkog položaja na tržištu gasa Ukrajine, kao i o obnavljanju narušenih imovinskih prava kompanije u zemlji“, navodi se u saopštenju direktora.\nNedavno je direktor „Naftogasa“ Andrej Kobolev izjavio da Ukrajina ima potraživanja od „Gasproma“ u iznosu od 22 milijarde dolara, dok je izvršni direktor te kompanije Jurij Vitrenko ranije saopštio da je „Naftogas Ukrajine“ uputio Stokholmskom sudu saopštenje o potraživanjima prema „Gaspromu“ u vrednosti od 12 milijardi dolara.\nStokholmski sud je u decembru 2017. i februaru 2018. godine doneo odluke u vezi sa sporovima „Gasproma“ i „Naftogasa“, na osnovu ugovora o isporuci i tranzitu gasa, kojima je obavezao rusku kompaniju da isplati ukrajinskoj firmi 2,56 milijardi dolara.\n„Gasprom“ se na te odluke žalio u martu 2018. godine, a u maju je tražio potpuno ukidanje „tranzitne“ odluke. „Gasprom“ je podneo i tužbu u vezi sa raskidanjem ugovora sa „Naftogasom“, koji važe do kraja ove godine.\nspor, Naftogas, Gasprom


FoNet portal :: Pretraga / tagId=46443\nTag: kosovska policija, Pogodaka: 46\nBez osumnjičenih za zastavu\nKosovska policija potvrdila je danas za Kossev da im je prijavljen slučaj uklanjanja zastave Srbije sa zgrade opštine u Prilužju, ali da za sada nisu poznati osumnjičeni za to delo.\nNema akcija na Brnjaku\nUprkos izveštajima više prištinskih medija da je nekoliko oklopnih vozila specijalne jedinice Kosovske policije stacionirano na prelazu Brnjak, u Kosovskoj policiji (KP) regiona Sever danas su za portal KoSSev izjavili da nikakvih novih akcija nema na ovom prelazu.\nSpecijalci u Bošnjačkoj mahali\nSpecijalne jedinice Kosovske policije nalaze se u naselju Bošnjačka mahala u severnom delu Mitrovice i u toku je pretres više objekata, preneo je danas Kossev.\nOsuda napada na Kosovsku policiju\nEvropska unija i Sjedinjene Američke Države pozvale su na uzdržavanje od "nepotrebnih spekulacija" i podgrevanja tenzija, nakon današnje objave Kosovske policije o seriji napada na njene pripadnika u Zubinom Potoku u poslednja tri dana.\nSrbija da osudi terorizam\nKosovski premijer Aljbin Kurti pozvao je danas Srbiju da osudi i da se distancira od nasilnih terorističkih napada na kosovsku policiju, preneo je Kossev.\nUhapšeno 11 osoba na KiM\nU današnjoj akciji protiv šverca u Štrpcu i u Bošnjačkoj mahali, u severnom delu Kosovske Mitrovice, zaplenjena je veća količina robe, više vozila, a uhapšeno je 11 osoba, javlja danas portal KoSSev.\nPronađeni posmrtni ostaci\nKosovska policija saopštila je danas da su radnici firme "Eko Regjionit" u subotu, prilikom iskopavanja na muslimanskom groblju u Prizrenu, pronašli posmrtne ostatke umotane u ćebe.\nProtest u Štrpcu\nMeštani Štrpca protestovali su danas ispred zgrade Opštine kako bi izrazili nezadovoljstvo akcijom Kosovske policije u sklopu operacije "Brezovica", kada je izvršen pretres na više lokacija, među kojima je i zgrada Privremenog organa u tom mestu, objavio je portal Kossev.\nPritvoreni policajci i carinici\nOsnovni sud u Prištini odredio je danas jednomesečni pritvor za 25 od ukupno 50 uhapšenih pripadnika Kosovske policije i carinika u sklopu akcije "Tačka", koju je u ponedeljak sproveo Policijski inspektorat Kosova (PIK), objavio je portal KoSSev, navodeći da će sud odluku o pritvoru za još 25 uhapšenih doneti u sredu.\nPovređeni u sudaru\nU Gračanici je večeras došlo do saobraćajne nesreće u kojoj su učestvovala dva vozila, a više povređenih osoba prevezeno je u lokalnu bolnicu, objavio je RTV KiM.


Ugljanin traži specijalni status za Sandžak - Sputnjik Srbija\n00:16 26 Novembar 2020\n14:29 10.06.2019 (osveženo 14:30 10.06.2019) Preuzmite kraći link\nBošnjačko nacionalno vijeće (BNV), čiju većinu čine pripadnici Stranke demokratske akcije (SDA) Sandžaka Sulejmana Ugljanina, zatražilo je danas od srpskih i crnogorskih institucija uspostavljanje specijalnog status za Rašku oblast, koju Bošnjaci nazivaju Sandžak.\nU pismu BNV upućenom predsednicima, premijerima i predsednicima parlamenata Srbije i Crne Gore, BNV poziva na dijalog institucije dveju država o ovom pitanju.\nU saopštenju BNV se ukazuje na, kako navode, važnost neodložnog prihvatanja predloženog rešenja u cilju izgradnje „slobodnog, multinacionalnog, multikulturalnog, multikonfesionalnog i demokratskog društva jednakih šansi za sve“.\nU BNV smatraju da „specijalni status Sandžaka, kao teritorijalno političke zajednice, jemči ravnopravnost i konstitutivnost svih sandžačkih naroda, Albanaca, Bošnjaka, Crnogoraca i Srba“.\nDobijanje specijalnog statusa bio bi, kažu, model za „rešavanje bošnjačkog i sandžačkog pitanja“.\n„Uspostavljanje specijalnog statusa za Sandžak na osnovama inicijative za rešavanje statusa Bošnjaka i statusa regije Sandžak predstavlja trajan i stabilan mehanizam koji osigurava pravo Bošnjaka na političku egzistenciju i nesmetan društveni i ekonomski razvoj, te pruža jednake šanse svim narodima koji žive u Sandžaku“, navodi se, između ostalog, u pismu.\nPredsednik BNV je Esad Džudžo, a Ugljaninova SDA Sandžaka učestvuje u vlasti u najvećem gradu Raške oblasti — Novom Pazaru.


Sarajevo za bogate i Sarajevo za siromašne | Tacno.net\nAutor 👤tačno.net 28.9.2018. u 13:04\nKvalitet zraka jutros nezdrav u većem dijelu Bosne\nSinoć je u prostorijama MZ Alipašin Most I održana građanska javna rasprava o problemima i rješenjima za Gradsku deponiju “Smiljevići”, koja niz godina ugrožava zdravlje destina hiljada stanovnika okolnih naselja.\nNažalost, osim nekolicine prisutnih državnih službenika Zavoda za zaštitu zdravlja Kantona Sarajevo, općine Novi Grad i dvoje uposlenika Rada, niko od mnogobrojnih pozvanih predstavnika vlasti i čelnika nadležnih institucija nije došao na javnu raspravu.\nBili su pozvani, a nisu se pojavili: premijer Kantona Adem Zolj i resorni ministri, Lukić i Hasanspahić, Mirza Hulusić, direktor Zavoda za izgradnju, Selim Babić, direktor KJKP “Rad”, Semir Efendić, načelnik općine Novi Grad, itd.\nIako postrojenje procjednih voda deponije nikada nije ni proradilo, iako je sistem za prikupljanje i eliminaciju deponijskog gasa potpuno prestao da radi još 2013. godine, sve to nije smetalo Federalnom ministarstvu okoliša i turizma da deponiji “Smiljevići” 2013. izda okolinsku dozvolu, niti federalnu inspekciju da svo vrijeme bez ikakvih sankcija toleriše rad deponije koja nikada nije ispoštovala uslove i rokove propisane okolinskom dozvolom.\nNakon što su se građani koji žive u okolini deponije, zbog nepodnošljivog, iritirajućeg i otrovnog smrada počeli da bune, 28. augusta 2018. na teren izlazi, umjesto nadležne federalne, nenadležna kantonalna inspekcija, koja je konstatovala da “nije primijećen smrad osim uobičajenog na deponiji”, ne navodeći da niti jedan od uslova navedenih u okolišnoj dozvoli nije ispoštovan. Istoga dana, rekordno brzo nakon nalaza inspektora, oglašavaju se KJKP “Rad” i Ministarstvo prostornog uređenja, građenja i zaštite okoliša Kantona objavljujući da se “na deponiji otpad odlaže na sanitaran način”, iako su i jedni i drugi, u brojnim izvještajima tvrdili upravo suprotno.\nZa razne potrebe rezidencijalnih naselja u kojima stanuju ili se odmaraju naše političke elite, poput Poljina ili apartmanskog naselja na Bjelašnici, preko noći se pronalaze višemilionska sredstva iz budžeta, gdje složno učestvuju i općine i Kanton i institucije Kantona. Istovremeno, u Kantonalnom planu zaštite okoliša Kantona Sarajevo, kojeg je u oktobru 2017. usvojila Skupština Kantona, predviđeno je da “zbog nedostatka finansija”, obnova vitalnih funkcija deponije, zbog kojih je ugroženo zdravlje i životi desetina hilijada stanovnika naselja oko deponije čeka na višegodišnje procedure “dodjele grant sredstava od EU fondova”.\nGrađanska inicijativa za uređenje Gradske deponije “Smiljevići” udruženje “Eko akcija”\nTagovi: anes podićeko akcijaekologijasmiljevići


Datum objave: 10.03.2017 12:33 | Autor: mod\nSagovornici su ocijenili veoma kvalitetnom dosadašnju saradnju Ministarstva odbrane i stalne Misije OEBS-a u Podgorici. Ministar Bošković se zahvalio na kontinuriranoj podršći koju OEBS pruža našoj zemlji, posebno kroz zajedničke projekte u oblasti odbrane. On je istakao da čvrsto vjeruje da će Crna Gora, kao i do sada, nastojati da potvrdi svoj kredibiltet kao partner, te da će nastaviti da ravnopravno sa ostalim partnerima, među kojima je i OEBS, utvrđuje demokratske principe i vrijednosti i izvan sopstvenih granica.\nAmbasadorka Davije je pohvalila posvećenost Crne Gore ispunjavanju obaveza koje proizilaze iz programa OEBS-a. Ona je istakla da će dosadašnji model uspješne saradnje, posebno kroz MONDEM program, biti odlična osnova za dalje korake, ali i za njeno nadograđivanje i proširenje, sa akcentom na oblasti koje su od prioriteta za Ministarstvo odbrane, a kojima OEBS svojom raspoloživom ekspertizom može pružiti podršku.\nSagovornici su izrazili nadu da će se dosadašnja saradnja nastaviti i u narednom periodu na obostranu korist.


Nevidljivi ubica: Veliko zagađenje vazduha u Beogradu\nMondo\t21.12.2018 20:32\nU poslednjih nedelju dana u Beogradu su prekoračene dnevne granične vrednosti štetne čestice PM10, pokazuju podaci Agencije za zaštitu životne sredine. Pročitajte gde su kritične tačke...\nPrema podacima Agencije za zaštitu životne sredine, dozvoljena granica na dnevnom nivou ovih čestica od 50 mikrograma po metru kubnom, a gornja granica za jako zagađenje je 75.\nMeđutim, ona u poslednja 24 časa na Mostarskoj petlji iznosi 106,64, na Starom gradu 146,5, a na Novom Beogradu čak 151,68!\n"Prekoračenja dnevne granične vrednosti PM10, koja iznose 50 mikrograma po kubnom metru su u poslednja četiri dana zabeležena na stanicama Novi Beograd, Stari Grad i Mostar", kaže načelnik Odeljenja za kontrolu kvaliteta vazduha u Agenciji Milenko Jovanović.\nKoncentracije zagađujućih materija koje se prate u okviru monitoringa koji sprovodi Agencija variraju od sata do sata, odnosno od minuta do minuta, objasnio je Tanjugu Jovanović.\n"Iz tog razloga trenutni presek stanja kvaliteta vazduha treba gledati u odnosu na neki period uz praćenje trenda, poboljšanja ili pogoršanja. U posednjih sedam dana, od 13. do 19. decembra u Beogradu su prekoračene dnevne granične vrednosti samo za suspendovane ćestice PM10", objasnio je Jovanović.\nKoncentracije polutanata u zimskom periodu su posledica emisija iz industrije, saobraćaja i individualnih ložišta, koja često koriste nekvalitetna fosilna goriva i imaju nepotpuno sagorevanje, objasnio je Jovanović.\nOn kaže da budući da su preko zime česti periodi stabilne stratifikacije atmosfere praćene visokim pritiskom, niskim temperaturama, vremenom bez vetra i padavina, tada dolazi do višednevnog povećanja koncentracija emitovanih polutanata, posebno PM čestica u prizemnom sloju vazduha.\nJovanović je dodao da u nekim delovima Beograda postoji mnogo individualnih ložišta koji daju svoj negativan doprinos aerozagađenju.\n"Same toplane, ukoliko ne koriste gas kao energent već fosilna goriva, su sigurno veliki izvor zagađenja. Poslednjih dana su se upravo stekli meteo uslovi koji su pogodovali povećanju koncentracije polutanata u prizemnom sloju, što su detektovale automatske stanice u Beogradu", kaže Jovanović.\nPrema istraživanjima Svetske zdravstvene organizacije, suspendovane čestice dijametra 10 i 2.5 mikrona, u vazduhu "najodgovornije" su za ugrožavanje zdravlja ljudi.\nŠTA JE PM 10\nReč je o prašini (PM) manjoj od 10 mikrometara u zagađenom vazduhu, koja je, kako procenjuje Svetska zdravstvena organizacija (SZO), odgovorna za preuranjenu smrt više od 5.400 ljudi svake godine u Srbiji. Nevidljivi ubica, PM 10 čestice prilikom udisanja direktno napadaju respiratorni sistem i deponuju se u najdubljim delovima pluća, posebno ugrožavajući decu, trudnice, stare osobe i hronične bolesnike.


Hajde, Mile, ako smiješ: "Raspiši referendum ili prestani vodati Srbe žedne preko vode"\n“Po ovoj rezoluciji i njenim zaključcima, Narodna skupština bi sutra trebalo da raspiše referendum o samostalnosti RS-a, umjesto što nam SNSD ponovo nudi već ispričanu priču o samostalnosti”, naglašavaju u DNS-u, prenosi BN TV.\n“Pozivamo SNSD da, umjesto po ko zna kojeg po redu zamajavanja javnosti Republike Srpske o nezavisnosti i otcjepljenju RS-a, na sutrašnjoj sjednici realizuje zaključke Narodne skupštine od 22. februara 2008., kada je usvojena Rezolucija o nepriznavanju jednostrano proglašene nezavisnosti Kosova i Metohije i opredjeljenjima Republike Srpske”, kaže se u saopštenju za javnost DNS-a.\n“Ti zaključci omogućavaju da se odmah raspiše referendum o statusu Republike Srpske, umjesto da se ide u jalove rasprave s koalicionim partnerima SNSD-a – SDA i HDZ-om”, stoji u saopćenju ove partije.\n“Ukoliko veći broj zemalja članica Ujedinjenih nacija, a prije svega Evropske unije, prizna ovako proglašenu nezavisnost Kosova i Metohije, Narodna skupština smatra da bi time bio uspostavljen nov međunarodni princip i praksa u priznavanju prioritetnog prava na samoopredjeljenje, do razdruživanja”, navode u DNS-u i dodaju: “U tom slučaju, Narodna skupština Republike Srpske smatra da ima pravo da stav o svom državnopravnom statusu utvrdi putem neposrednog izjašnjavanja građana na referendumu. Ako se u institucijama Bosne i Hercegovine ne prihvate dejtonski položaj i ovlašćenja Republike Srpske, nastavi pritisak na Republiku Srpsku, da se mijenja njen status protivno njenoj volji, ukoliko Bosna i Hercegovina uđe u proces međunarodnog priznavanja Kosova i Metohije, Republika Srpska će ući u proceduru utvrđivanja svog državnopravnog statusa, na osnovama demokratskog i mirnog rješavanja pitanja i odnosa u Bosni i Hercegovini.\nStoga pozivamo SNSD da realizuje postojeću Rezoluciju i zaključke, u čemu će imati podršku DNS-a. Ukoliko to SNSD ne učini, biće jasno da je jedini cilj njihove najnovije inicijative da po svaku cijenu sakriju ekonomski kolaps Republike Srpske i ogromno nezadovoljstvo naroda”, ističe se u saopćenju DNS-a.